IZVJEŠTAJI I IZVADCI IZ DOPISA MUZEJSKIH 

POVJERENIKA. 


1. Izvještaj o iztraživanju u Kloštar- 
Skoj okolici. Dopisom svojim od 6. srpnja 
1890. br. 142. pozove me slavno ravnateljstvo, 
da nastavim izkapanje starina u Podravini. 

Dopisom od 10. srpnja 1890. br. 151, pri- 
obći isto ravnateljstvo kr. županijskoj oblasti u 
Bjelovaru, da ću u Podravini starine kopati, na 
što mi ista oblast izdade „otvoreno pismo time, 
da se kotarske oblasti, obćinska poglavarstva i 
empiričko osoblje pozivaju, da (mi) na ovom 
znanstvenom putovanju i iztraživanju sa svom 
pripravnošću na ruku ići imadu. Za ovo otvo¬ 
reno pismo, koje mi je vrlo od koristi bilo, 
neka je veleslavnoj županijskoj oblasti izre¬ 
čena hvala. 

24. lipnja 1887. zamolilo je belovarsko po¬ 
vjereništvo narod, zemalj. arkeol. muzeja u Za¬ 
grebu novčanu podporu od slavne gjurgjevačke 
imovne obćine. 24. studenoga 1887. javi ista 
imovna obćina, da je po predlogu gospodar¬ 
stvenoga odbora visoka vlada dozvolila, da se 
kod izkapanja starina u Podravini mogu upo- 
triebiti „šumski kvarnici, koji imovnoj obćini 
duguju šumske odštete u iznosu od 200 for.“ 

Ovo povjereništvo poslužilo seje ovaj puta 
ovimi težaci, za koje se ovim putem ponovno 
zahvaljuje. Jedina je šteta, što se težaci za 
vrieme velikih školskih praznika težko dobiti 
mogu, pa za to radnje nisu onako tekle, kako 
si je to ovo povjereništvo želilo. 

26. srpnja 1890. uputili se u Pitomaču, jer 
mi slavno ravnateljstvo u dopisu od 10. srpnja 
1890. br. 151. naročito preporuči, da točno iz- 
pitam pučanstvo kloštranskoga okoliša, ne bi 
li tako saznao trag onoj rimskoj državnoj cesti, 
koja je niz cielu Podravinu tekla od Optuja 
do Osieka, i jer sam dočuo, da se u Pitomači 
takav trag spominje. Tu sam čuo, da se na 
mnogim mjestima nalazi poprudjen sasvim 
ravan trag druma, o kojem u narodu nema ni- 
kakove predaje, koja bi odala po danak te ceste. 


Takovih tragova da ima u velikoj Ćrešnjevici 
na Špoljarićevu gumnu, u Prugovcu, kraj Kloštra 
u Seči, u Kozarevačkim livadama a nat.o u 
Kamenitom jarku izpod male Crešnjevice ne¬ 
daleko od vrela, koje se zove Arsenik. Prudj, 
koji se na tim mjestima nalazi, nije debelo 
nasut; pod njim je, kao u cieloj Podravini, 
sipak žut piesak. 0 miljarnim stupovima ili 
bud o kakovom djelanom kamenu nema nigdje 
spomena. Nitko se ne sjeća, da je ikada ka¬ 
kova kamenita stvar nadjena. U Prugovcu na¬ 
lazi se takav poprudjen trag nedaleko t. z. 
„žednog pieska“; to su goli brežuljci samoga 
puhova, u kojem se nalaze komadići zemljenih 
posuda, kakovih ima na svim podravskim pies- 
kima ili pjeskulačama. Nekoliko stotina kora- 
čaja od toga poprudjenoga traga, našao se je 
prije nekoliko godina lončić, pun rimskoga 
novca, koji je slavnomu ravnateljstvu priposlan. 
Pošto mije to bio sjeguran rimski trag, odlučih 
se poći i u Prugovac te i tamo propitkivati, 
ne bi li tu našao spomena miljarnim stupovima; 
ali sve badava. Što sam u Prugovcu našao, 
spomenut ću kasnije, jer se želim držati onoga 
reda, kojim su poslovi tekli. 

Osvjedočivši se, da nedvojbenom rimskom 
drumu ovdje u trag ući ne ću, povratili se u 
Kloštar, da tu ponovno pokušam sreću svoju, 
ne bi li našao ono mjesto, onu varoš, što lije 
bilo, iz koje zakapaše one mrtvace, koje izkopah 
prije 3 godine i za koje drži slavno ravna¬ 
teljstvo, da su ili Obri ili prvi ovamo doseljeni 
Slaveni. Ovo potonje mnienje zastupaju po 
izjavi slavnoga ravnateljstva i drugi arkeolozi, 
koji su te stvari, koje sam u ono doba pripo- 
slao, vidjeli. Još me je čekala i ta zadaća, da 
prekopam t.. z. „bogčev grob 11 . To je golo mjesto 
usred mlađe vrlo guste šume, koja se zove 
„crni jarki 11 ili „crni bereg“. Narod veli, da je 
ovdje staklen lies i veliko blago zakopano, a 
neki opet. pričaju, da je u ovom kraju živio 

pustinjak, kojega ovdje zakopaše. Ova čistina, 
na kojoj nema ni trave, duga je jedno 4 m., a 
široka 3. Našlo se nije ništa nego 1 / 3 m. izpod 
površine podosta ugljena. Kopalo se je do 
zdrave zemlje i u neposrednoj blizini toga 
mjesta, ali bez uspjeha. 

Dočuo sam od nekih pastira, da se u bli¬ 
zini onoga mjesta kloštranskoga Piesja, na ko¬ 
jem sam već jednom kopao, nalaze u piesku 
žare, kojima ovdje vele ,,pfttre u . To su po opisu 
onih, koji su takovu putru našli, oveće, dosta 
debele i sasvim crne zemljene posude sasvim 
uzkoga guta. Neki Joco Ciribaša, koji je prije 
nekoliko mjeseci putem kotarske oblasti gjur- 
gjevačke muzeju poslao stvari, koje je vjetar 
na piesju razkrio, pokaže mi ono mjesto, na 
kojem je on i drugi neki seljak našao takovu 
putru Obje bijahu dosta na blizu, ovelike, crne, 
pune kosti i ugljena; piesak oko njih bijaše 
takodjer crn. Na objema bio je poklopac Kako 
su opazili, da je u loncu ugljena, mišljahu, da 
im se je novac, koji da je bio u putri, poradi 
pohlepe njihove pretvorio u ugljen, tesuuja- 
rosti svojoj na sitne komadiće razbili sve, što 
su našli. Ugljen pako pokušaše molitvom, ga¬ 
tanjem i čaranjem posvrnuti u novac, ali ba¬ 
dava. Za to baciše i ugljen. 

Pošto su obje putre na blizu nadjene i 
postoje to dovoljno bilo, da sam naslutio grobje 
od žara, odlučih se na kopanje. U promjeru od 
40 m. oko onoga mjesta, na kojem su nadjene 
te putre, prerovasmo cieli brežuljak — ali bez 
uspjeha. Komadića zemljenih posuda dosta, ali 
ciele putre ni gdje. 

Pri onom mjestu, na kojem razkopah 1887. 
mnoge grobove, sagradio si je taj isti Ciribaša 
kuću, te pazi na sve, što bi vjetar odkrio. Tako 
je do sada našao željezni nož 33 cm. dug, 12 em. 
dug brončani šiljak jedne sulice i omašnu pođ- 
kovu. Sve te stvari priložene su ovomu dopisu. 

Na tom mjestu dao sam takodjer kopati. 
To je goli piesak puhov, na kojem gotovo 
ništa ne raste. Brežuljci, koje vjetar stvara, na 
južnoj su strani obično sasvim • aznešeni. Našao 
sam tamo dva groba. Nu pošto su isti, kao i 
oni, koje razkopah 1887., prekinuli izkapanje. 
Stvari, koje sam u njima našao jesu u jednom 
zamotu. U jednom bijaše par mindjuša, jedan 
križić i nješto kralježa. Sve drugo bilo je u 
drugom grobu Lubanje se ne mogahu ni naći. 
Od kosti bilo je samo nešto tragova. Prsten, 
koji je vrlo liepo radjen, i u kojem je možda 
i kamen bio, sadržavao je tamo, gdje hi trebao 
hiti kamen, nekoliko zlatnih listića u nekakovoj 


mazavoj tvari. Ti listići su u malom zamotku 
uz prsten. Isti su takovi listići već prije na¬ 
djeni, a i ovaj puta, u nekim čudnim, orahu na- 
likim, kao željeznim uresima, koje nadjoh pod 
vratom, tamo, gdje bijahu u piesku naredani 
kralježi (biseri). 

Pošto mi je slavno ravnateljstvo u cienje- 
nom pozivu naglasilo, da muzej ne može tro¬ 
šiti na traženje, nego samo na kopanje starina, 
to se potrudih da nadjem što sigurniji trag 
budi kakovim starinama. U tom propitkivanju 
saznao sam od suho-katalenskoga učitelja, da 
je u Suhoj Kataleni nedavno nadjeno nekoliko 
komada rimskoga novca. Ljudi da su to izo- 
rali na t. z. ,,skvesu“ i na t. z. „prugovačkom 
polju 11 a nešto da je nadjeno i u ,,Seči“, oso¬ 
bito u ,,Boričecu“. Djeca da su se tim novcem 
u školi igrala, a on da im ga je uzeo. Ja se 
odputih u Suhu Katalenu, a gosp. učitelj mi 
dade 7 komada vrlo liepo sačuvanog novca, a 
svi su rimski i to iz 1., 2. ili 3. vieka. To je 
dakle sigurni rimski trag, pa za to podjoh raz¬ 
gledati spomenuta mjesta. 

Okolica Suhe Katalene prama Prugovcu 
sam je piesak; kod oranja samo se praši. Na 
nekim je mjestima puhov kao i kod Kloštra. 
Svagdje, gdje god bi se piesak malo pomnije 
pretražio, našao bi se po koji komad criepa 
iste strukture, kao što ju imaju komadići, na¬ 
djeni kod Sesveta, Kloštra, u Minovom kutu, 
kod Prugovca, Katalena i cieloj okolici. Mi 
smo počeli kopati na Skvesu. To je brežuljak) 
na kojem nadjosrno komadiće opeka i posuda, 
ali uz sav trud ništa više. Tako isto i međju 
vinogradima i na katalenskim poljanama. Na 
oranicama, koje su tik pod Sečom (to je velika 
posječena i na novo zasadjena šuma) nalazili 
smo velike množine criepa, ali kopajući sve do 
2—3 m. dubljine na premnogim mjestima, ne 
mogosmo ništa ovećega naći. Komadići, koje 
smo tu našli, koji su urešeni, nalaze se u jednom 
zamotu. Sada udjosmo u Seču, da tu poku¬ 
šamo sreću. 

Seča leži na sjeveru od Suhe Katalene. 
Idući iz Prugovca točno na zapad, dolazimo 
najprije na velike puste Pieske pa preko po¬ 
točića Suha Katalena u Seču. Duž toga vrlo 
dubokoga korita Seča je dosta ravna, đočim je 
sva ostala prama zapadu dosta brjegovita. Po¬ 
jedini brežuljci sastavljaju omanje kose Kroz 
tu Seču ide sada zabranjeni poljski put iz Suhe 
Katalene u Gjurgjevac. Ovim putem uljegosmo 
i mi u Seču, kad no nam se put na jednom 
mjestu pričini crvenkast. Tu stadosmo. 

Zašestariv okrug od 20 m. premjera, dadoh 
kopati u đubljinu. Tu nam se pokažu u zemlji 
tri naslage. Najgornja ima 15—20 cm. i jest 
sama rahla zemlja crnica. Pod njom je žuta, 
uslied velike žege kao kamen tvrda ilovača 
30—50 cm. debljine, a pod ovom je sam žuti 
piesak. Na nekim mjestima, gdje sam za to 
opravdanih razloga imao, dao sam kopati do 
3'/a m. dubljine, ali ne nadjoh drugo do sa¬ 
moga pieska. Tako je sastavljena gotovo sva 
Seča s tom jedinom razlikom, da je na nekim 
mjestima tik pod površinom piesak, dočim je 
na drugom prekrit crnicom i ilovačom razne 
debljine, a na trećem opet nema crnice, nego 
samo ilovače. 

Ta je ilovača na nekim mjestima tako pre¬ 
puna zemljenih posuda, da se ni lopatom ni 
motikom ne može dublje nego 4—5 cm. jednim 
udarcem prodrieti. Toga posudja ima samo na 
vrhuncu onih briežčića, koji leže prema Pru- 
govcu i sa kojih je krasan vidik daleko uMa- 
gjarsku. Kako spomenuti put ide baš ovimi 
vrhunci, to on dieli tu košiću u zapadno i iz- 
točno obriežje. Na zapadnoj strani ne mogosmo 
nigdje criepa naći, dočim ga ima u preobilju 
na vrhu i na iztoćnom obronku Kako je to na 
jednom briežku, tako je isto na još drugih 6, 
koji sadržavaju u duljini od 360 koračaja ve¬ 
like množine posuda. Gdje crnice nema, nego 
samo ilovače, tu se nadje criep odma pod po¬ 
vršinom, inače treba crnicu odstrugati. 

Granica izmedju pieska i ilovače na nekim 
je mjestima čudnim načinom označena. Nepo¬ 
sredno pod ilovačom, dakle neposredno na 
piesku, nalaze se 1 cm. do l'/a cm. debele ze- 
mljene, nešto svedene a slabo pečene ploče, 
koje su na izbočitoj strani dosta gladke, dočim 
im je izdubljena strana šupljikava i kao oba¬ 
suta sa malim zrncima kremena. Ove ploče po¬ 
ložene su tako, da im je izbočita strana jednom 
gore, a drugi puta opet dolje okrenuta, dakle 
ovako ''"“‘s ili '—'T Nad ovim pločama nalaze 
se posude u žutoj ilovači. Žalibože, malo koja 
da je ciela. One su mnogobrojne, a vrlo ne¬ 
jednako smještene, tako, da su neke postavljene, 
neke opet položene ili nagnute. Negdje te 
negdje stoje ove posude u samom ugljenu, 
a negdje opet, gdje ploča pod njima nema, 
tamo je sva okolišna zemlja do cigle spečena, 
crvena i dosta tvrda ali bez pravilnoga oblika. 
Prosuditi, što je ta pečena zemlja mogla 
biti, nije moguće jer nema ni na kojem 
komadu ikakova pravilna ploha ili brid. 
Jedan jediti oveći komad mogosmo izva¬ 


diti, koji ima oblik ugla tanke i vrlo lahke 
opeke. 

Najobičnije su posude u obliku prostoga, 
dosta debeloga cvietnoga lonca. Ali ni ove 
nisu ciele.Šaljem dvie takove posude. Na objema 
bijaše zaklopae, od kojih se samo jedan spasi. 
Medju njima ležala je debela mala posudica, 
koja ima točan oblik čaše na kaležu ili putiru. 
Sasvim blizu ležalo je nešto, što bi moglo biti 
poklopac. 

One dvie posude na lik cvietnoga lonca 
bijahu napunjene zemljom. Blizu dna našao sam 
u toj zemlji nekakovu tamno smedju, čokoladi 
vrlo naliku stvar, koja se i lomila kao čoko¬ 
lada i koja bi mogla biti kakova usušena or¬ 
ganska tvar. Na dnu ima jedna tih posuda znak 
križa, a nikakav drugi ures. Kaležu slična po¬ 
suda našarana je kolobarima, a dolnji je dio 
sasvim primitivno izbockan. Sadržina joj bi¬ 
jaše ista. 

Od ovih cvietnih lonaca našao sam nebro¬ 
jenih komada. Što god je karakteristično, ja 
sam pobrao i šaljem za proučenje, pošto nisam 
strukovnjak. Baš za to bit će možda i komada 
bez ikakvoga interesa. Zanimljiva su dna, koja 
šaljem slavnomu ravnateljstvu. Svako dno tih 
posuda, što su na lik cvietnih lonaca, ima na 
vanjskoj strani svojoj jedan od ovih znakova: 

X ® <g> X (g) 

* 0 - O 

Kao nestrukovnjak se ne usudjujem izraziti, 
da su ovi znakovi donekle na lik onih mono- 
grama Isusa Krista, kako se nalaze u 3. i 4. 
vieku. Valjda će ugledati svietlo strukovna 
ocjena ovih predmeta. 

Izim navedenih posuda, kojih ima na 5 
brežuljaka, našao sam i oveće, koje su urešene 
sa uzporednim naborima okolo ciele posude. 
Dolnja polovica ovakovoga lonca prilično je 
sačuvana. 

Sve krnje, koje su iole urešene, sabrao sam 
i složio u svežanj. Te šare obično su sasvim 
proste, ali ipak savršenije od onih, što ili na¬ 
lazimo na komadima tobožnjega kaleža. Neki 
takovi crepovi sasvim su od biele zemlje. U 
jednom takovom bilo je koštica od jedne ptice. 

U jednom liumku nadjosmo kamenitu ploču, 
a malo dalje još jednu bez ikakvog traga svrhi 
iste. Jedan komadić kamena priložen je. Pod 
jednim bijaše vrlo elegantna posudica, od koje 
je sačuvan gornji dio, a naliči na rimske po¬ 
sude. Nad kamenitom pločom ne bijaše ništa> 
a pod njom samo ta posudica. Položaj ploče 
bijaše nešto kos Druga ploča bijaše od prve 
udaljena 3 koračaja, a ni pod ni nad njom ne 
nadjosmo ništa. 

Od željeznih stvari, koje nađjosme na prvom 
brežuljku, razaznaje se jedno svrdlo, čavli, že¬ 
ljezna razporena ciev, vinjage i nešta kao vrlo 
primitivna 21 cm. duga igla, držak noža itd. Od 
držka noža ima dva komada. Oba su nadjena 
dosta duboko u zemlji, a gotovo 1 km. raz- 
daleko. 

Ma da smo se veoma trsili, da nadjemo 
još koje nalazište posudja ili trag kakovoj 
sgradi, ipak nam ne posluži sreća. Dočuvši na¬ 
pokon, da je novac, što ga dobih, u Prugovcu 
nadjen, uputili se tamo, nebi li tamo bio 
bolje sreće. 

Došavši u Prugovac, dočuli, da ima u na¬ 
rodu dosta komada onoga novca, koji je 1888. 
godine nadjen. Ja se potrudili, da ib što više 
pokupim, ali dobih samo 20 komada. U oko¬ 
lini samoga mjesta, na kojem je taj novac 
nadjen, dao sam kopati. Površinu od kakovih 
600 m 2 prekopasmo svu ne samo poradi toga 
novca, nego i za to, jer se ne daleko od toga 
mjesta, u malom dolcu, nalazi poprudjena pruga, 
koja se danas više ne vidi, pošto je sva pre¬ 
orana. Oko toga nalazišta dakle zemlja je ova- 
kova: 30 cm. debela je zemlja bez primjesa, 
onda nalazimo ’/s m. debeli sloj, pun ugljena i 
sasvim iztrošenih opeka bez reda sa nešto malo 
criepa od posuda, a pod tim slojem opet piesak. 
U tom sloju našao sam 2 komada od kolobara, 
koji su od crne, vrlo tvrde tvari bvušene i ko¬ 
madić izbrušene kamenite ploče. Ne daleko od 
toga mjesta nalazi se ovisok briežčić od sa¬ 
moga pieska, kojemu vele „žedni pesek“. Pošto 
mi rekoše, da je tu negdje bio grad, to sam 
na mnogim mjestima kopati dao, ali bez oso¬ 
bitoga uspjeha. Na jednom sam mjestu našao 
jedan liepo sačuvan novac, koji je u zamotku. 
U piesku ima gdje gdje po koji kremeni iverčić 
i criep od posude. Pretražio sam i obližnje 
brežuljke, ali moradoh radi nepovoljnoga vre¬ 
mena prekinuti. 

U zamotku XIV. prilazem jedan novac, 
kako ovdje kažu ,,manguru“, koja je nadjena 
blizu on e kamenite ploče, izpod koje ležaše u 


Seči ona liepa posudica rimskih oblika. Žalim 
što mi sav požrtvovni trud, koga uložih u to, 
da nadjeni još koji komad, bijaše uzaludan. Na 
manguri vidi se u sredini samo urezan kolobar, 
drugo ništa. 

U zamotku XV. je jedan Domitianus, dar 
g. N. G. Marka. 

U zamotku XVI. 3 srebrena komada, dar 
g. SI. Vrančića. 

U zamotku XVII. 1 komad, što ga nadjoh 
na ulici. 

Svršavajuć svoje izvješće, molim slavno 
ravnateljstvo, da ne pusti s vida mnogobrojne 
gradine, koje se nalaze u Bilu i koje ću, bude 
li si. ravnateljstvo pristalo, na godinu pretra¬ 
žiti. Ja sam po nalogu si. ravnateljstva pro¬ 
pitkivao za špilje u Bilu, pa mi rekoše, da će 
ib sigurno biti, da će za nje možda gdje koji 
pastiri znati, ali kad se uputih sam da vidim, sa¬ 
stanem 2 žandara, koji mi, upitani, savjetovahu, 
neka se kanim toga posla, jer ću, ima li špilja, u 
svakoj naći konjokradica sa 2-3 konja, pa će 
me ne liepo primiti. Pošto je baš one dane, kako 
je i u novinama javljeno, mnogo tili konjokva- 
dica u onom kraju vidjeno i uhvaćeno, to se 
zaista okanih traženja špilja. 

U Bjelovaru 10. listopada 1890. 

Prof. Gustav Fleischer, 
povjerenik nar. zem. muzeja. 

2. Mitrovica, dne 24. ožujka 1894. Odmah 
čim sam primio Vaš list snimih nacrt t. zv. 
rimskoga groblja u ovomjestnom gradskom 
poglavarstvu, što mi je gosp. mjernik N. Po- 
pović velikom pripravnošću omogućio. Zatim 
se uputih na lice mjesta i razgledah pobliže 
zemljište; tom prilikom mišljah, da velikog 
uspjeha pri izkapanju ne može biti, jer je već 
vrlo mnogo povadjen o! To rekoh i velečastnom 
g. opatu P. Mileru, koji mi reče, da Vas, vele¬ 
učeni gospodine tako i izvjestim, pokazav mi 
ujedno i lijepu cijelu staklenu četverouglastu 
bocu, koju je jedan radnik u zemlji našao. — 
Poslije sam morao još jednom na lice mjesta ) 
da izpitam starije ljude, što o tom znaju i da 
sve još bolje razgledam. Sad saznah sliedeće: 

Starac Mijo Mandušić (Šolić) reče mi: 
„Iza briega desno izkopali su Talijani prije 
desetak godina, kad se je drum u Rumu pravio, 
mnogo zidova od kamena i drži, da je to bila 
crkva oko 16° duga i 1 —8° široka; zidovi bi¬ 
jahu 5—6' debeli. Sav su kamen povadili i za 
cestu upotrebili! Radili kakovih 20 dana, a zi¬ 
dove barutom lomili. 

Najviše je, veli dalje, kopano na brežuljku, 
no našlo se je koješta i u nizini. U nizini je 
nadjena kapelica, u kvadratu jedno 2° velika 
Mnije, da bi još moglo koješta biti u zemlji, 
ali da se ljudi odvraćaju od posla zato, što je 
jako duboko, 1 1 / 2 —2°, jer su ljudi, kopajuć 
jedno nabacali zemlje na drugo, pokraj tog ležeće. 

II. Pivarević, susjed njegov, potvrdi 
ini njegove navode, dodajuć, da je na tom 
briegu nadjeno mnogo kamenitih rim. sarko¬ 
faga, a i olovnih, medju inima i onaj, što je 
odnesen u Beč. Njegov otac veli, daje iz starih 
vremena čuvao komad beza (platna), kog je u 
rim. grobu našao, misli, da je od pokrova i 
čudi se, da je toliko godina čvrsto ostalo, bilo 
je rijeđko, poput sita ili rešeta, ali ga je, ne 
zna kako, nestalo. Veli, da je već mnogo i 
glavno izkopano, ali bi lahko još što u zemlji, 
još netaknutoj, biti moglo i to posvuda na okolo. 

Trećega sam još pitao starca Jocu Grge- 
tića sa još više ljudi. I ovi potvrdiše gornje, 
a izkazaše nadalje ovo: Kapelicu izkopao je 
pokojni II. Simunić, ali nije smio nastaviti rada, 
dok nije komisija pregledala; kad je ova našla, 
da su samo šareni zidovi i pod i ništa više, 
dopusti mu, da sve povadi. Na brijegu izko¬ 
pano je, rekoše, najmanje 40 sarkofaga, medju 
njirni onaj u bečkom muzeju, a malo dalje 
drugi, veliki sarkofag sa mnogo izdubenih 
slova, koja su još bila crvenom bojom nama¬ 
zana; ovaj da je kupio njetko iz Rume (misle 
gospoštija) i tamo odnio prije kakovih 30 go¬ 
dina. Jedan olovni imao je, vele, 9 centi te¬ 
žine. Sarkofag, koji je sada u Beču, vele, da 
je izkopao Marko Svajberić, koji je preko puta 
Kalvarije. Starac Joca mi pripovjedi, da se 
sjeća, kada još nitko nije ništa kopao, te daje 
nekako prije bune (,1848.) prvi sarkofag izkopao 
njeki Katić, pak onda za njim svi redom, skoro 
svake zime sve do sad, samo u zadnje vrijeme 
nješto redje. I ovi ljudi misle, da sarkofaga 
i zidova još ima, ali da je težko kopati radi 
dubljine. Nadjeno je vele raznih stvari (i zlatnih), 
pa i novaca, 

Na licu mjesta sam zatekao 2 radnika, ko¬ 
pajuć kanal za Bugare okolo iznajmljenog zem¬ 
ljišta. Taj će kanal iza uskrsa nastaviti upravo 
kroz taj brežuljak, te sam vrlo Ijubopitljiv 
uspjehu! Ta su dvojica našla one bakrene i 
bronzane stvari, igle i t. d., koje dadoše gosp. 
opatu, a mislim, da su sad u muzeju. Rekoše, 
da je međj njimi bila i njeka pasja glava od 
dragog kamena (komad stakla, op. uredničtva). 
koji se po noći sjao; misle, daje bio u prstenu, 


ali ovog ne nadjoše. Našli su i puno rimskih 
bakrenih novaca, koje su porazbacali (4 ošte¬ 
ćena, slabo sačuvana, dadoše meni). Ja sam jih 
zamolio, da sve, što od sad nadju. dobro ču¬ 
vaju. Najednom su mjestu naišli na same kosti, 
kojih je mnogo bilo. 

Pošto je ovo zadnje vrijeme ovdje ne¬ 
prestano kiša padala i blato bilo, nisam mogao 
još više o stvari doznati. Osobito žalim, da ni- 
jesam imao prilike sa Bugarima govoriti, koji 
su cijeli taj kompleks preorali. Ovi su lahko i 
vjerojatno takodjer što naći mogli. 

A sad sam slobodan još pridodati svoje 
vlastite opazke, koje držim za bolje razjašnjenje 
nuždnim! 

A) Čestica katastralna, na kojoj se sve to 
nalazi, nosi br. 6057. i proteže se od ceste do 
potoka Cikasa Od njezinih dielova veći je u ni¬ 
zini, a manji sačinjava brežuljak, koji je važniji. 

Nizina je sva preorana i posadjena, zato se 
tamo, kako mislim, ne bi ni moglo kopati, pošto 
bi odšteta bila nerazmjerno velika, a ta par¬ 
tija i do sada nije tako važna bila, kao bre¬ 
žuljak, koji sam modrom tintom izvukao, držeć, 
da bi se jedino u tom obsegu moglo kopati, 
ako se kopanje preduzme. 

Ako uočimo točnije brežuljak, o kom sam 
do sad govorio, nalazimo, da na njem ima jako 
mnogo r upu, potječućih od izvadjenih .sarko¬ 
faga, raka (grobnica) i zidova. Broj njihov 
iznaša jamačno preko jedne stotine! Nije mi 
dakle bilo moguće sve točno na povećanom 
nacrtu označiti, a nije bilo, bar za sada, ni toli 
nuždno. 

Pošto je toliko kopano, držim i ja, da je 
glavno već izkopano, nu moglo bi lako na sve 
strane, izmedj do sada kopanoga, još koješta 
biti. Sa šibkom je ovdje težko tražiti, gdje ima 
što u zemlji, jer ista svaki čas na ciglu naidje, 
pošto nije čisto zemljište kao u vrtovih Pa¬ 
lanke, nego same zasute ruševine 

B) Slobodan sam ovdje navesti, daje prije 
njekoliko godina na tom brežuljku kopao bivši 
muzealni ravnatelj g. S. Ljubio i to mislim, sa 
malenim uspjehom, a ne znam pravo, ni na 
kojem mjestu. To je izkapanje trajalo, kako 
mislim, samo dva dana. 

C) Držim, da bi dobro bilo počekati, dok 
se ovih dana započeti kanal, koji sječe taj bre¬ 
žuljak, dovrši. Tom prilikom bi se dalo laglje 
prosuditi, da li će se to poduzeće rentirati, 
premda znam, da se u arheologiji bez žrtava 
slabo što postizava. 



208 


Izvještaji i izvadci iz dopisa muzejskih povjerenika. 


D) Nijesam u stanju pobliže označiti mjesta, 
gdje bi se kopati imalo, jedino mogu spome¬ 
nuti ovo: 

Pošto znam, da je na tom mjestu g. 351., 
357. i 358. držan crkveni sinod, to mislim, da 
je crkva, u kom je obdržavan, mogla jedino 
biti na mjestu, na kom su gore pomenuti 
Talijani kopali, jer su tamo najveće i najkom- 
paktnije zidine bile, koje su na žalost izva- 
đjene, ali ne znam absolutno, da li sve, ili 
samo jedan dio. Nije dakle mogućnost izklju- 
čena, da tih zidova ili podova, kakov nadpis, 
sarkofag u blizini crkve, kakovih stvari i t. d. 
još i danas u blizini na okolo ima. To je razlog, 
za što bih ovo mjesto tavorizirao i to tim više, 
što su gore pomenuti Talijani samo kamen što 
brže vadili, neobaziruć se na išto drugo. 

Koliko bi se moglo osim toga na drugih 
mjestih kopati, osobito tamo, gdje su poveće 
partije netaknute, zavisi naravno o razpoloživu 
novcu, vremenu i prvom uspjehu, koji bi se 
pokazao. 

Reasumirajuć dakle sve, velim: „Velike 
nade neimam, ali nijesam sasma bez iste“. 
Pošto sam tim izcrpio meni poznato gradivo 
o tom predmetu, završujem ovaj izvještaj, žalce, 
da mi vrijeme i okolnosti ne dopustiše, da bude 
pođpuniji, kako bih želio sebi na zadovoljstvo, 
a znanosti na uhar. 

Bilježim se osobitim štovanjem Vaš 
Ignjat Jung, 

učitelj i muzealni povjerenik. 

P. S. Nadjena su ovih dana dva novčana 
funda*, ali jih poradi kiše ne mogoli jošte pre¬ 
gledati; budućim listom pobliže. 

2. Kostajnica, dne 1. prosinca 1892. 

U Viestniku broj 2. t. g. saobćih Vam, da 
su nadjeni u Bos. Kostajnici tragovi vodovoda, 
a bez dvojbe iz rimske dobe. Obzirom na tra¬ 
gove vodovoda obećah Vam, da ću nastojati, 
da odkrijem i tragove rimskog grada. 

Slučaj htjede, da se je ove godine pravio 
vodovod u Bos. Kostajnici i to iz vrela Bubnja- 
rice, za koje sam naslućivao, da su ga Rimljani 
za vodovod upotrebljavali. Kod vrela nadjeni 
su u dubini od 1 m. ostanci rimskih cievi od 
dobro pečene ilovače, te lipove i jelove daske, 
koje su pod zemljom u vodi dosta dobro uz- 
držane. Rimski je vodovod do 80 cm. pod 
zemljom, a cievi (0 - 30 duge, a 0'15 u promjeru) 
su kamenom preziđane. Vodovod se je pro- | 


tezao izpod brda nuz sađanju glavnu cestu, te 
mu se je trag kod škole izgubio. Kopanjem 
novoga vodovoda naidjoše mu radnici opet na 
trag pred malom kućom trgovca Jose ćurića, 
te opet na trgu (čaršiji). Ova dva traga poka¬ 
zuju pravac, kojim je vodovod išao i to od za¬ 
pada k iztoku k rieci Uni. 

Una pod Kostajnicom ima na desnoj obali 
rukavac Unicu, a komad zemljišta med Unom 
i rukavcem joj spada pod Hrvatsku, dakle 
posjed je građjana kostajničkih. Na pomenutom 
zemljištu nalazi se kost gradina i više državnih 
sgrada, opasanih s bos. strane zidom. Izpod 
ovih sgrada nalaze se nuz Unu tragovi rim¬ 
skog grada, dakako sasvim pod zemljom, te se 
na iste naidje samo za vrieme obradjivanja; a 
vodovod ide upravo prema ovomu mjestu. Da 
su tragovi toga grada došli tako duboko pod 
zemlju biti će uzrokom poplava rieke Une, te 
zidanje gradine i ostalih sgrada, za koje je bez 
dvojbe i kamenje rimskoga grada upotreblja¬ 
vano, kao što nekoji tesanci u gradini svjedoče. 

Nadpisom za sada nije se ušlo nikakovim 
u trag. — Ođkapanjem zidina naišlo bi se za¬ 
ista i na mnoge spomenike iz rimske dobe; a 
tim bi nam se i jasnija slika cielog grada po¬ 
kazala, koj obzirom na položaj mu nije bio 
neznatan. Jakov Pavelić, 

učitelj i muz. povjerenik. 

3. Kutina, dne 31. listopada 1892. . . . 


Kod Kutine na rudini Fratrica odkrio sam 
rimski grad, gdje ću još tečajem budućega mje¬ 
seca izkapanje preduzeti dati. 

Sa osobitim štovanjem 

Despot Teodorčević, muz. povjerenik. 

4. Kutina, dne 21. prosinca 1892. Na vele- 
cienjene upite od 15. prosinca 1892. čast mi je 
sliedeće odgovoriti: 

1. Pronadjeni rimski fundamenti nalaze se 
na privatnomu zemljištu, no nisu ove godine 
zasijani, jer sam zamolio ljude, neka dozvole, 
da iztražne pokusne izkopine još ove godine 
provedem, na što su svi pristali. To isto javio 
sam kr. kot. oblasti, i ta je dala proglasiti, da 
se moj podhvat svestrano štititi ima. 

2. Da su ostanci rimski fundamenti, po¬ 
znajem po materijalu, jer sam bio sa gosp. 
prof iŠimom Ljubićem, kao asistent kod izka- 
panja fundamenta Servicija (?) kod Petrovasela. 
A da se i Vi o tome osvjedočite, šaljem Vam 


U Hessendorfu i iza bolnice. 

danas tri komada materijala. Veći crijep i mo¬ 
zaik nadjen je na Fratrici, dočim je manji criep 
nadjen na oranici Crkvište, ’/a sata dalje od 
Fratrice. (Komadi su rimski. Op. ur.). 

8. Cigle, koje su ljudi dosele vadili, du¬ 
gačke su 2 cipele a široke 1 cipelu. 

4. Fundamenti se ne vide, jer se gore nad 
njima težaci, s toga Vam ne mogu nacrtati, 
kakov je bio oblik dotične gradine ili grada; 
ali je prostor, koji zauzimlju, prilično velik; '/ 2 
sata hoda daleko nalazi se na prekriž isti mate¬ 
rijal; gdje godj čovjek zakopa, nalazi se ili 
i'undamenat ili ovakov mozaik, kakov Vam 
jedan primjerak šaljem. 

5. Dosele se nije našao ni jedan kamen sa 
napisom, a isto tako nadjena cigla nije imala 
nikakva napisa. U ostalom nije se mnogo ni 
iztraživalo, izuzam što sam ja nekoliko po¬ 
kusnih jama kopati dao. Tom zgodom nadjeni 
novci i predmeti odaslani su narodnomu mu¬ 
zeju u Zagreb. Navlastito bio je jedan nakit 
kola veoma zanimiv, i toga sam poslao narod¬ 
nomu muzeju. 

G. Na više mjesta ori se izpod koraka, te 
slutim, da će tamo biti kule ili podzemni kanali. 

7. Jedan sat od Crkvišta međju Repušni- 
com i Kutinom na oranici Lipa nalazi se ta- 
kodjer znakova isto ovakova materijala, a i 
novaca, koje sam poslao muzeju u Zagrebu. 

U Kutini, dne 21. prosinca 1892. 

Despot Teođorčević, 
mjernik, povjerenik narod, muzeja. 

5. Sisak, dne 4. srpnja 1895. Veleslavno 
arheoložko društvo odlikovalo me je čašću po¬ 
vjerenika toga društva za grad Sisak. Zahva¬ 
ljujući na odlikovanju obečajem, da ću uz svoje 
slabe sile sav mogući trud uložiti u korist 
toga društva. 

Već sada imadem priliku prerisati dati jedan 
nož iz dobe križarskih vojna, što će u arheo¬ 
loško glasilo dobro pristati. Taj nož nadjen je 
u Pokupskom, a sada je predmetom naše školske 
zbirke starina. U Pokupskom dalo bi se još 
koješta vriedna naći, a čujem, da tamo neki 
trgovac imade nešto sakupljenih starina.— Prije 
kojih 80—40 godina nadjena je u Pokupskom 
dobro sačuvana daščica i na njoj pet kovnih 
utisaka (figura). Od tih pet utisaka srednja 
medju njima jest ,,Siscia“. Ova daščica nalazi se 
danas u peštanskom muzeju već od više go¬ 
dina, a kako je tamo dospjela — ne znam. Pri 
potraživanju pismenih podataka zapo vješt grada 
Siska, namjerio sam se na pisca arheologa, koji 


spominje rimske starine iz Pokupja, pa i tu 
daščicu, koju u velike c.ieni, jer drži, da je to 
komad ili stranica bogato urešenog kovčežića, 
u kojem su se čuvali razni rimski novci, a uresi 
kovčežića bijahu trinaest kovnih utisaka (figura), 
a pod svakom figurom ime kojega grada, gdje 
su se rimski novci kovali. Čujem takodjer, da 
se u Sisku nalazi jedan kalup rimski, u kojem 
su novci kovani bili. U Sisku moći će se još 
uviek štogod valjana naći, osobito u mjesecu 
.srpnju i još više u kolovozu, kada Kupa spadne. 
Kada bi ja koju svotu društvenoga novca za 
kupovanje starina na razpolaganje imao, djeca 
bi po Kupi i bolje pretraživala pijesak, znajući, 
da će valjanu stvar kod mene moći unovčiti. 
— Mnogi spomenici sa napisi, mnoge druge 
starine, osobito pako rimski novac, otišao je 
sve u bezcijenu u tuđjinstvo. 

Prošle godine bijah počašćen visokim po¬ 
sjetom; u mojem stanu potraži me, ne znam 
čijom preporukom, Nj. prejasnost Emest princ 
Windischgratz, putujući iz Sriema na potraži¬ 
vanju starina, te ponuka i mene, da se dadem 
na posao, pa da ga o uspjehu češće izvje¬ 
šćujem. Ja Nj. Visosti rekoh, da ga mogu iz- 
viestiti, ali predmet bi mu mogao samo onda 
priposlati, kada bi imao dva primjerka, jer 
znam, da niti je smeti, pa da i je smeti, ne bi 
bilo pat.rijotično vrieđne stvari,kojih možda naš 
muzej ne bi imao, izvan domovine šiljati. — Uz 
sve to budi mi dozvoljeno još jedno upitati: 
Je li veleslavnomu pređsjedničtvu poznato, u 
kojem se stadiju nalazi sada arheološko društvo 
,,Siscia“ u Sisku? Ja držim, da je to društvo 
zaspalo, jer se o njem već više godina ništa 
ne čuje, nu pri tom ipak znam, daje u sisačkoj 
banki i danas nešto novca, glasećeg na ,,Sisciu“ 
u pohrani. Pošto predsjednik toga društva i 
danas živi i to pogl. gosp. Mavro Milčić, to bi 
veleslavno arh. društvo u Zagrebu moglo zalitje- 
vati, da se novac izravno njemu ili meni kano 
povjereniku izruči. 

U Sisku mogla bi se iskapanja nastaviti i 
tako bi se ja na skoro mogao pohvaliti, da se je 
uspavani mar za arheološke interese u Sisku 
opet probudio. 

F. Hefele, 

građj. učitelj i pravi član pedagog, zbora. 

G. Iztraživanja ,,Bihača“. Otrag malo 
vremena ,,Bihač“je započeo svoju djelatnost 
izkapanjem na mjestu zvanu ,,Rižinice“, u 
Rupotini medju Solinom i Klisom. Tu je još 
god. 1891. našast. već obielodaujeni nadpis bana 

14 

Trpimira, a vidjalo se i vidja dan danas na I 
istom mjestu starinskih zidova. To je dalo slu¬ 
titi, obzirom na viesti Farlatijeve (Illjr. Sac. 
III. p. 50.) i njegova nagadjanja, da je upravo 
na tom mjestu mogao biti manastir, koji spo¬ 
minje Trpimirova listina iz god. 852. ,,con- 
struxi monasterium, ibique catervas fratrum 
adhibui 11 (Rački: Documenta pag. 3.). Da se 
glede toga bude na čistu, društvo je u drugoj j 
polovici svibnja t. g. započelo izkapanja na | 


započelo tek. srnpja u Kaštelanskom polju, na 
mjestu, zvanom ,,Miri“, gdje seje po još živoj 
u narodu predaji podizao znameniti manastir 
sv. Petra od Klobučca. 0 tom manastiru 
imade važnih viesti kod Tome Arcidija- 
kona (izdanje Račkovo str. 206) i kod Lu¬ 
čića (Memorie đi Trau p. 428, 497.). Tu su 
kroz tri tjedna izkapanja toliko napredovala, 
da su ogoljeni zidovi do polovice crkve, a nešto 
i samostana. Našlo se je komadića stupova, ka- 



Sl. 101. Razvaline crkve sv. Petra od Klobučca, blizu Kaštela staroga u Dalmaciji. 


tom mjestu, pa je već kroz malo dana bila ođ- 
krita ciela jedna mala crkva na jedan brod i 
našasto nekoliko grobova, pokritih pločami 
s rimskih kršćanskih sarkofaga, a naokolo se 
odkrio početak sgrađa, što pripadaju manastiru. 
Našlo seje takodjer nekoliko komada ornamen- 
talnih iz 9. ili 10. vieka. — Dalnje izkapanje 
moralo se za čas obustaviti, pošto mlado društvo 
razpolaže vrlo čednimi sredstvi, a u ovom po¬ 
ložaju sve su na okolo vinogradi u snazi, i to 
na nezgodnom obronku uvale, kroz koju teče 
potok Rupotina. 

Daleko zamašnije su izkopine, Stoje društvo 


pitela i mozaika. Crkva je bila na tri broda i 
dosta prostrana. Nad ruševinami je naslagan 
ogroman materijal, ali uzprkos tomu izkapanja 
liepo napreduju, a to zaslugom Novljana, koji 
sami bezplatno odvažaju na kolih materijal do 
morske obale, te društvo ne troši, do li samo 
na radnike, koji kopaju. Da je društvo sbilja 
pogodilo na znameniti manastir sv. Petra, n 
tomu već sada ne može da bude dvojbe, jer po 
veličini crkve daje se zaključiti, i na prostra- 
nost manastira, u kojem se je s toga mogao, 
kako svjedoči Toma Arcidijakon, udobno smje¬ 
stiti kralj Bela IV. ,,cum magno điversarum 

gentium comitatu 11 , kada je putovao po Hrvat¬ 
skoj ,,sui regni revisendo confinia“, i tu ostao 
„multis diebus". — Ovaj manastir s crkvom, 
po svjedočanstvu Lučića, porušiše Trogirani 
g. 1419. i vjerojatno ju tada oplieniše, prenievši 
sve, što bijaše važna i uresna u svoj grad. Ob¬ 
zirom na tu okolnost, Eitelbergerovo mnenje, 
koji, glede dvaju vratnih stupova, uzidanih u 
kolegijalnoj crkvi trogirskoj, veli, da su pre¬ 
nesena iz Bihača ili sv. Marte, moglo bi se 
daleko većom vjerodostojnosti uporaviti na 
crkvu sv. Petra od Klobučca, pošto arhitektura 


tih dvaju komada odgovara bolje vremenu, u 
kojem je cvao ovaj manastir, nego li vremenu 
crkve sv. Marte, gdje se takodjer vidi ruševina, 
ali ne onako znamenitih, kao kod sv. Petra. 

Žalibože, i ovdje će se domala obustaviti 
izkapanje s istoga razloga, što gore navedosmo 
glede ,,Rižinica“, pa se preporuča hrvatskim 
rodoljubom, da se sjete mladoga družtva „Bi¬ 
haća", neka uzmogne nastaviti svoj već tako 
liepimi nadami započeti rad 1 . 

Spljet 1. kolovoza 1895. 

Fran Bulić. 


SITNE VIESTI. 


— Podpora kr. zemaljske vlade za 
izdavanje „Viestnika hrvatskoga arhe¬ 
ološkoga društva". Uprava hrvatskoga ar¬ 
heološkoga društva došla je do uvjerenja, da 
joj neznatni godišnji dohodci ne dopuštaju, da 
i nadalje izdaje svoj časopis, za koji se je 
zadnjih godina morao potrošiti jedan dio druš¬ 
tvene glavnice. Da sasvim ne prestane privre¬ 
meno prekinuto izdavanje „Viestnika", kojemu 
je zadaća, da izpuni osjetljivu prazninu u hrvat¬ 
skoj znanstvenoj književnosti i da zastupa inte¬ 
rese važnoga zemaljskoga zavoda, obratila se 
je društvena uprava kr. zemaljskoj vladi s mol¬ 
bom za subvenciju. Vlada se je odazvala ovoj 
molbi i doznačila za godinu 1895. svotu od 
600 for. kao podporu za izdavanje časopisa. 

— Važna naredba kr. zemaljske 
vlade u pogledu čuvanja starih gra- 
djevnih spomenika. Kr. zemaljsko-vladin 
odjel za bogoštovje i nastavu izdao je na 
predlog ravnateljstva arheološkoga odjela na¬ 
rodnoga muzeja naredbu na kr. županijske 
oblasti i gradska poglavarstva, koju poradi 
njezine važnosti ovdje u cielosti donosimo: 
Kr. hrv—slav.-dalm. zemaljska vlada, odjel za 
bogoštovje i nastavu. 

Br. 1615. 

Svim kr. žup. oblastima i gradskim pogla¬ 
varstvima. 

Pošto se je više slučajeva sbilo, da su se 
bez dalnjega pitanja, imenito u javne svrhe, 
pregradjivali i rušili danas u vlastnosti obćina 
stojeći stari gradovi (kašteli), kojima obiluju 


osobito oni dielovi Hrvatske, kuda se je nekoč 
protezala vlast kneževa Zrinskih i Frankopana, 
a tim su propali gđjekoji gradjevni spomenici 
od historičke važnosti, to nalazi kr. zemaljska 
vlada, odjel za bogoštovje i nastavu, kojoj je 
po njenoj prosvjetnoj zadaći bditi nad čuvanjem 
svih spomenika arkeologičke vriednosti, upo¬ 
zoriti sve kr. županijske oblasti i sva gradska 
poglavarstva, da svagda, kad se radi o rušenju 
ili pregradjivanju starinskih gradjevina, o tome 
najprije izvieste kr. zemaljsku vladu, odjel za 
bogoštovje i nastavu, te za to izhode naročitu 
dozvolu. 

O tomu se obavješćuju (županijske oblasti) 
znanja i dalnjeg uredovanja radi, (a gradska 
poglavarstva) znanja i obdržavanja radi. 

U Zagrebu, dne 31. siečnja 1895. 

Grof Khuen-Hedervdry. 

— Museum Nugent. Medju najvrijednije 
stečevine arheološkog odjela narodnog muzeja 
novijega doba spada zbirka Nugentova. Ovom 
zbirkom se je hrvatski arheološki muzej obo¬ 
gatio i povećao tako, da možemo slobodno 
reći, da s obzirom na broj i ljepotu antiknih 
skulptura dolazi naš muzej odmah iza bečkoga 
dvoi’skoga muzeja u cijeloj austro-ugarskoj mo¬ 
narhiji. Laval grof Nugent bio je osobiti lju¬ 
bitelj i sakupljač starina, pa mu Ferdinand I., 
kralj obiju Sicilija nije mogao bolje nagraditi 
pomoć, kojom mu je omogućio povratak na 
očinsko prijestolje, nego dozvolom, da može po 
miloj volji pretražiti klasično tlo njegove države, 
a što nadje, da može za sebe zadržati. Osobito 


1 Obširnije i podpunije izvješće o radu „Bihača" je u štampi, te će biti u svoje vrieme od druš¬ 
tvene uprave objelodanjeno. Op. uredn. 

uspješno kopao je Laval grof Nugent u Traettu 
(Mintumae), gdje je izkopao nekoliko većih 
kipova, množinu poprsja, glava, basrelijefa, vaza 
i drugih predmeta. Buduć, da su sve nadjene 
starine bile oštećene, poslao je grof Nugent 
cijelu zbirku u Mletke na popravak kiparu Pa- 
ronucciju. Mramornim antiknim kipovima na¬ 
domjestio je Paronucci manjkajuće dijelove iz 
sadre, ali restaurisanje kipova nije osobito 
uspjelo, pače restaurisanju za volju su antikne 
česti gdjegdje još više stradale. Njeko vrijeme 
bila je ta restaurisana zbirka izložena u Mlet- 
cima u palači Pisani, a onda prevezena na 
Trsat grad u lijevu kulu, gdje su ove staro¬ 
drevne umjetnine bile ponovno izvržene stra¬ 
danju, jer je kula dugo vremena bila bez krova; 
naročito su stradali nadomješteni sadreni dije¬ 
lovi. Velikoj ljubavi i brizi presvijet.log gosp- 
dra. Isiđora Kršnjavoga, predstojnika odjela za 
bogoštovje i nastavu, za razvoj arheološkog 
odjela narodnog muzeja ima se zahvaliti, daje 
ova znamenita zbirka nabavljena troškom kr. 
hrv. slav. dalm. zemaljske vlade za arheološki 
muzej u Zagrebu. Ne možemo premučati ni 
hvalevrijednu patriotsku spremnost samoga 
vlastnika zbirke g. Artura grofa Nugenta, koji 
je ovu zbirku našemu muzeju ustupio, premda 
je znao, da bi ju i drugdje rado imali i možda 
još skuplje platili. Buduć, da će cijela zbirka 
u svoje vrijeme biti stručnjački opisana, spo¬ 
menuti ću ovdje samo znamenitije i vrijednije 
komade 1 : Šest velikih kipova: Arijadna iz par- 
skoga mramora, sjedeća na pećini, visina l - 50”'; 
Silen l'80 m ; Ctanimed P60'“; za koga da je ba¬ 
varski kralj Ljudevit nudio grofu Nugentu 
50.000 maraka; Afrodita 1'60"‘; Satir sa frulom 
1T7'"; portretna ženska statua l - 30'“, sprijeda 
prerađjena; zadnjih pet iz bijeloga grčkoga 
mramora, dobre su kopije grčkih originala. 
Osim ovih velikih statua ima više manjih sta- 
tueta takodjer iz bijeloga grčkoga mramora: 
Apolo sa kitarom, Dioniz, Silvan, Higieja, Nika (?), 
sjedeća muza, na lavljoj koži spavajući Eros 
i t. d. Medju glavama je ponajbolja glava Apo- 
lonova i glava Heraklova od zada zagrnuta 
lavljom kožom, obje iz bijeloga mramora, a od 
poprsja: carevića Lucija Vera. Medju relijefima ; 
koji su ponajviše sa sarkofaga, najvrijedniji je 
relijel', koji nam prikazuje porodjenje Dioni- 
zovo i onaj, što nam prikazuje Meleagrov lov. 
Od arhitektonskih fragmenata su lijepe radnje 


jedan ogromni i dva manja jednaka rimsko- 
korintijska kapitela iz bijelog mramora. Zbirka 
antiknih vaza je dosta brojna, ali ljepotom se 
ističe jedino jedan krater sa krasnim crvenim 
figurama na sjajnom crnom dmi. Uz tolike 
antikne komade pristaju još mnogi staro-ro- 
manski predmeti iz srednjega vijeka. Svrha 
ovim redcima je samo upozoriti šire općinstvo 
na ovu važnu stečevinu narodnoga muzeja, a 
znanstvenu njenu vrijednost će ocijeniti do¬ 
skora stručnjačko pero u našem Viestniku. 

Jos. Purič. 

— Nabava dvijuh specijalnih nu¬ 
mizmatičkih sbiraka za narodni muzej. 

Zabilježiti nam je preznamenite darove bogo- 
štovno-nastavnoga odjela kr. zemaljske vlade, 
štono ih je prikazala numizmatičkoj sbirci 
arheološkoga muzeja. Ovoj je sbirci u prvomu 
redu zadaća, da prikaže što vjerniju sliku nov¬ 
čanih prilika, koje su u hrvatskim zemljama u 
razno doba vladale, te da prikupi sve, štogod 
se u toj grani na iste zemlje odnosi. Stoga 
treba, da u njoj budu što podpunije one serije 
novca, koji je njekada kolao po našim kraje¬ 
vima i onih spomeničnih novaca, koji spominju 
osobe ili dogodjaje, koji su bud u kakovom 
odnošaju s našom domovinom. Kako je stanje 
modernih dielova muzejske numizmatičke sbirke 
ovim zahtjevima slabo odgovaralo, moralo se 
je nastojati, da se najosjetljivije praznine iz- 
pune nabavom što podpunijili specijalnih sbi¬ 
raka. Visoki vladin odjel za bogoštovje i na¬ 
stavu, osvjedočen o temeljitosti tih postulata, 
nije propustio sgodnih prilika, koje su mu se 
sdesile, te je kupio dvie takove sbirke.U jednoj, 
koja je njegda bila dielom glasovite sbirke 
kneza Montenuova, arpadski su novci, koje su 
kovali ugarski kraljevi i vojvode počam od 
svetoga Stjepana do godine 1301. Osim novaca, 
kovanih za Ugarsku, koji su narayno bili u 
tečaju i u hrvatskim zemljama, ima tu i liep 
broj takovih, koji su se kovali za Hrvatsku 
(moneta regis ili ducis p(ro) Sclavonia). Ova 
toli savršena sbirka od preko 2000 komada, u 
kojoj je mnogo izvanrednih rariteta, kupljena 
je od tvrdke Adolph Hess Naclifolger u Frank- 
I furtu na Majni za 4200 for. — Dočim Monte- 
nuovova sbirka predstavlja novčane prilike u 
Hrvatskoj od NT. do početka XIV. stoljeća, u 
drugoj su zastupani novci, koji su rabili u 
zadnjim stoljećima srednjega vieka sve do po- 


1 Potpuniji popis zbirke vidi u Arcliaelogisch- 
epigrapliische Mittlieilungen V. str. 141.—174. 


od dr. Koberta Schneidera: Antikensammlung 
auf Scldoss Tersatto bei Kinine. 

četka XIX. stoljeća po hrvatskom Primorju i 
Dalmaciji. To je sbirka Dra. Gjure Cattija na 
Iiieci, jedna od najznatnijih privatnih kolek¬ 
cija mletačkih i dalmatinskih novaca. Na pred- 
log muzejske uprave visoka je vlada dozvolila 
6000 for. za nabavu ove sbirke, kojom se je 
tako znatno popunila mletačka partija muzejske 
numizmatičke sbirke, da se sada može smatrati 
jednom od najvećih postojećih sbiraka mle¬ 
tačkih novaca. Cattijeva je sbirka sastojala od 
četiri diela. U prvomu, u kojemu su mletački 
novci od početka kovanja do propasti repu¬ 
blike, osobito se iztiće veliki broj zlatnih no¬ 
vaca (161 komad), medju kojima ima izvan¬ 
redno vriednih komada, bilo poradi njihove 
rieđkoće, bilo poradi težine kovine. Jedan komad 
Ljudevita Manina teži 40 cekina, a ima po više 
komada, koji teže izmeđju 2—20 cekina. — 
Drugi dio sačinjavaju mletačke i muranske 
ozele, koje su duždevi, u znak svoje ovisnosti, 
od godine 1521. svake godine kovali, da s njima 
darivaju plemstvo. Ime ,,osella“ dolazi od rieči 
,,ucelli“ t. j. ptice (jedna vrst pataka), koje su 
duždevi prije ovoga odkupa u novcu bili dužni 
u ime danka plemićima dati o božiću iz svojih 
lovišta kod Torcella. Ova je sbirka tako savr¬ 
šena, da joj malo ima premica, te joj fali samo 
sedam godišta, đočim je više godina zastupano 
u poviše varijanata i u veoma riedkim zlatnim 
otiscima. — U trećemu dielu, koji je dr. Catti 
muzeju poklonio, ima 165 što zlatnih, što sre¬ 
brnih, što bakrenih spomeničnih novaca na 
razne dogadjaje i znatnije muževe mletačke. 
— Osobito je važan po nas četvrti dio Catti- 
jeve sbirke, u kojemu su novci i spomenice 
dalmatinskih gradova. Medju njima najljepša 
je partija kotorskih novaca, kojih u tolikom 
broju i raznoličnosti valjda nema ni jedna 
javna ili privatna sbirka. — Kod nabave obijuh 
sbiraka naročito se može sa zadovoljstvom 
iztaknuti, da u muzejskoj sbirci ogromne većine 
novaca dosele nija bilo, tako da je nastalo 
veoma malo duplikata. Muzej sada ima dvie 
veoma liepe specijalne sbirke, koje će mu slu¬ 
žiti na čast i koje će biti lahko uz razmjerno 
neznatniji trošak dalje popunjavati. 

— Darovi etnografskoj sbirci arhe¬ 
ološkoga muzeja. Ova je sbirka postala iz 
darova rodoljubivih Hrvata i jedino se daro¬ 
vima popunjuje. Boraveći dulje vremena u tu- 
djini sjeti se po koji čestiti sin domovine, te 
joj na povratku ponese na dar zanimivih pred¬ 
meta, kako hi si i drugi Hrvati, koji nemaju 
prilike putovati po dalekomu svietu, mogli 


stvoriti sliku o kulturnim prilikama eksotičnih 
krajeva. Tako je dični naš zemljak gosp. Dra¬ 
gutin Lerman iz Požege, koji upravlja jednom 
pokrajinom afrikanske Kongo-države, sabrao i 
darovao muzeju veliku sbirku etnografskih 
predmeta onih predjela, vriedan mnogo tisuća 
forinti. Prigodom svojega boravka u domovini 
prošle je godine tu sbirku opet popunio liepom 
kolekcijom od preko 100 predmeta iz Kvango- 
pokrajine. Najzanimiviji od ovih novih komada 
biti će veoma staro propelo, koje je služilo 
jednomu ai'rikanskomu poglavici kao fetiš- 
Gr. Lerman misli, da ono potiče iz dobe, kada 
su Portugizi prije jedno 2—300 godina poku¬ 
šali medju alrikanskim crncima uvesti krš¬ 
ćanstvo. — Osim g. Lermana doprinesoše i 
drugi njeki Hrvati svoj prinos na žrtvenik do¬ 
movine. Napose valja iztaknuti darove gg. Mirka 
Brevera iz Križevca (predmeti iz Arabije) i A. 
Ružica sa Rieke (predmeti iz Zanzibara). — 
Godine 1894. im se pridruži.še g. Ivan Stunić 
sa Rieke sa liepom kolekcijom predmeta, sa¬ 
branih po istočnoj Africi i Madagaskaru i 
gosp. Stjepan Tisljar, konzulatski činovnik u 
Shanghai-u u Kini, koji je na povratku ti do¬ 
movinu poneo muzeju na dar ukusno izradjenu 
kinezku lulu za opijum i više riedkih etno¬ 
grafskih predmeta, koji rabe divljim pleme¬ 
nima na otoku Formozi, godine 1895. g. Mijo 
Kovačić, častnik c. i kr. ratne mornarice sa 
ovećom sbirkom predmeta sa Salamonskih otoka 
u Australiji, a prije njekoliko nedelja popunio 
je g prof. Miian Marek u Osieku Lermanovu 
sbirku, darovavši velik broj predmeta, što ili 
je sabrao njegov brat Franjo, rodom Vinkov- 
čanin, častnik u službi Kongo-države, prigodom 
ekspedicije na Ubangi-Bomu u Kongo-državi 
1893/1894., iza koje je siromak umro u Lukungu 
(11. prosinca 1894.). 

— Bizovački brončani depot. Ivan 
Bošnjak, seljak iz Bizovca, orao je 19. kolo¬ 
voza 1895. svoju njivu Lepodrevci, nedaleko 
sela Bizovca na desnoj strani ceste, koja vodi 
u Osijek. Zaorav nešto dublju nego obično, 
zapne mu plug o nešto tvrdoga. Ne budi lijen, 
poeme Ivan kopati malom otkoiu, a njegov 
sluga rukama i iskopaše nekoliko komada bronca 
i do 80 komada različitog broncanog orudja. 
Još ist.e večeri prosuo se u brzo po selu glas 
o tom čudnovatom našašću, začuo za to i revni 
povjerenik arheološkog muzeja g. Luka Cosić, 
prihodarnik bizovačkog vlastelinstva, te podje 
do Bošnjakove kuće, da razvidi nadjene pred¬ 
mete i da jili sačuva za narodni muzej. Dne 

21 kolovoza uputi se gosp. ćosić sa Ivanom 
Bošnjakom i nekoliko radnika na spomenutu 
njivu, da dotično mjesto, gdje su se starine 
našle prekopa i iztraži. Trud jim se lijepo na¬ 
platio, jer su našli još mnogo brončanih pred¬ 
meta. Dok su oni još kopali, dodju onamo 
kustos osječkog gradskog muzeja g. Vjekoslav 
Celestina i numizmatičar i sabirač starina g. C. 
F. Nuber, te su i oni prisustvovali iskapanju 
do kraja, G. L. Ćosić dade sve nadjene pred¬ 
mete prenijeti u vlastelinski dvor u Bizovcu, 
gdje jih je g. Nuber očistio i razvrstao. — 0 tom 
je našašću g. ćosić odmah ubavijestio ravna¬ 
teljstvo arheološkog odjela narodnog muzeja, 
koje je izaslalo onamo pisca ovih redaka. Mu¬ 
zejski izaslanik je najprije nadjene predmete 
sve pregledao, a zatim dao nalazište ponovo 
pregledati i našao još nekoliko dobro sačuvanih 
keltova i ulomaka zemljanog posuđja. Cijelo 
našašće, izim par komada, koje je prije do- 
lazka muzejskoga izaslanika kupio u sluge 
Bošnjakovog g. Nuber, nabavio je i o svom 
trošku poslao na dar arheološkom odjelu na¬ 
rodnog muzeja gospodin Gustav grof Normann- 
Ehrenfelski, vlastelin bizovački, gdje je sada 
kao njegov dar pohranjeno. Sudeći po množini 
predmeta samih, po količini brončane inase i 
po pečenoj zemlji na nalazištu, moglo bi se za¬ 
ključiti, da je na tom mjestu bila ljevaonica, 
što bi se za sigurno utvrditi dalo tek onda, 
da su se i za ljevanje nuždni kalupi našli. - 
Našašće se sastoji iz 149 različito ornamento- 
vanih srpova, 130 različito ornamentovanih 
keltova, 7 palstaba (1 u g. Nubera), 7 fragme¬ 
nata mačeva, 1 bodeža, 8 vršaka kopalja, 2 pile, 
1 britve (?), 2 ornamentovane narukvice, 2 obične 
narukvice, 1 lijepo ornamentovane igle ukos¬ 
nice (vlastničtvo g. Nubera), 3 komada štitova 
okova, 16 komada brončane mase. Osim toga 
je nadjena u blizini množina ulomaka zem¬ 
ljanog posudja. Jedan tučani komad, koji na¬ 
liči balčaku od mača, valjda ne potiče iz iste 
dobe, te je valjda prigodom našašća slučajno 
dospio ovamo. Ukupna težina bronca i bron¬ 
čanih predmeta iznosi do 112 kg. 

Opis ovoga znamenitoga našašća sa sli¬ 
kama donijeti će „Viestnik 11 za godinu 1890. 

Josip Purić. 

— Muzej sadrenih otisaka u Za¬ 
grebu. Naredbom hogoštovno - nastavnoga 
odjela kr. zemaljske vlade, br. 7810 od 9. srpnja 
1892. nabavljene su od tvrdke formatora i mo- 
delera britskoga muzeja D. Brucciani et Oomp. 
u Londonu za arheološki odjel narodnoga mu¬ 


zeja sadrene kopije Parthenonovih skulptura 
(Elgin marbles), koje se nalaze u britskomu 
muzeju. Kopije, koje su stajale do 8000 for., 
privremeno su smještene u jednoj dvorani 
obrtne škole. Prošle godine nabavljen je oveći 
broj sadrenih otisaka od znatnijih antiknih 
kipova, poprsja i relijefa kod raznih formatora 
u Londonu, Parizu, Berlinu, Kolnu, Monakovu, 
Beču i Rimu, te su ovi smješteni u posebnoj 
dvorani nove srednjoškolske sgrade u Zagrebu. 

Vlada je tim liepim nabavama udarila 
temelj muzeju sadrenih kopija najznatnijih 
umotvorina klasičnih naroda, koji će moći dobro 
poslužiti studiju arheologije na zagrebačkomu 
sveučilištu, te koristno djelovati na estetsko 
izobrazivanje hrvatskoga naroda. Bilo hi že¬ 
ljeti, da se uzmogne započeto djelo nastaviti i 
dovršiti. Zato hi neobhodno nuždno bilo, da se 
namaknu sredstva za gradnju dostojne pro¬ 
strane sgrade, u koju bi se mogao smjestiti 
uz muzej sadrenih otisaka još i arheološki 
muzej, kojemu sadanje prostorije u akademi¬ 
jinoj palači već davno ne dostaju. 

— Bihać, hrvatsko društvo za iz- 
traživanje domaće povjesti u Splitu. 
Svrha je ovomu društvu, koje je započelo po¬ 
četkom godine 1894. svoje djelovanje: „iztra- 
,.živanje domaće povjesti na temelju starih iz- 
„prava, kamenih i inih spomenika i pučke 
„predaje, te sabiranje, čuvanje i obradjivanje 
„tih spomenika 11 . Preporučamo društvo, kojim 
ravna prokušana sila, monsignor Fran Bulić, 
hrvatskomu obćinstvu, da ga što izdašnije 
podupre. Članovi utemeljitelji plaćaju 25 for. 
jedanput za uvjek, a godišnji 3 for. na godinu. 

— f Vaclav Radimsky. Bosansko-her- 
cegovački zemaljski muzej pretrpio je težak uda¬ 
rac smrću Vaclava Radimskoga,jednoga od naj¬ 
revnijih svojih pokretača i suradnika, koji je 
27. listopada 1895. u Sarajevu naglom smrću 
u 64. godini života umro. Pokojnik, rodom 
Ceh, prije mnogo se je godina počeo baviti 
prahistorijskom naukom. Njegova iztraživanja 
i izkapanja oko Wiesa u Štajerskoj, gdje je 
mnogo godina boravio, pri kojima mu je upu¬ 
tom bio na ruku kustos dvorskoga muzeja u 
Beču Szombaty, poznata su širemu znanstve¬ 
nomu svietu. Prešavši u Bosnu, gdje je primio 
službu rudarskoga satnika, uz svoje je zvanične 
poslove posvetio pažnju i starinama, kojih tamo 
toliko ima. Proputovavši više puta Bosnu i 
Hercegovinu i uzduž i poprieko, nikada se nije 
vraćao praznih ruku za bosansko-hercegovački 
muzej. Za organizovanje prahistoričkoga iztra- 

živanja u onim zemljama udario je temelj po- 
pularno-znanstveno pisanim djelom „Predhisto- 
„rička nalazišta, kako se pretražuju i kako se 
,,s nagjenim predmetima postupa, s osobitim 
„obzirom na Bosnu i Hercegovinu.Sarajevo 1891.“ 
(Izašlo i u njemačkom jeziku). A što da rečem 
o Rađimskovim iztraživanjima? Spomenem li 
Srebrenicu, gdje je našao i pomno pretražio 
ostanke rimskoga grada Domavije sa rudo¬ 
kopom, Jezerine kod Bišća, gdje je pretražio 
nekropolu, veoma srodnu sa grobljem u na¬ 
šemu Prozom kod Otočca i Gornji Butmir kod 
Sarajeva, gdje je rukovodio pretraživanje vele- 
važne neolitičke naselbine, to sam spomenuo 
samo malen dio pokojnikovih zasluga po pra¬ 
historijsko iztraživanje zemalja našega naroda 
Iladimskova iztraživanja na znanstvenom polju 
pribavila su mu obćenito priznanje stručnjaka, 
njegova vesela ćud i naravni humor, kojim je 
znao razigrati i najozbiljnijega čovjeka, priba- 
više mu simpatiju i prijateljstvo svakoga, koji 
ga je sreću imao poznavati. Lahka mu bila 
zemljica! 

— f Giambattista de Rossi, najgla¬ 
sovitiji kršćanski arheolog, preminuo je 20. 
rujna 1894. u sedamdeset i trećoj godini života. 
U ranoj mladosti već dao se De Rossi na iz¬ 
traživanja najstarijih kršćanskih grobišta Rima 
i na proučavanje i sakupljanje gradiva o životu, 
djelovanju i smrti prvih kršćanskih uglednika. 
Bilo je i prije Do Rossija kršćanskih učenjaka 
koji su se bavili samo kršćanskom arheologi¬ 
jom, ali rad njihov nije bio strogo znanstveni 
nije bio kritičan, te se punim pravom može 
De Rossi nazvati osnivačem i ocem kršćanske 
arheologije, osnovane na strogoj znanstvenoj 
i kritičnoj podlozi. Da se valjano pripravi za 
svestrano iztraživanje staro-kršćanskih spome¬ 
nika De Rossi nije proučio samo sredovječne 
itinerare pobožnih kršćanskih putnika i sabrao 
marljivo pismene podatke kršćanskih pisaca 
prvog stoljeća, nego je sam proputovao velik 
dio Europe i iztočnih krajeva i pohodio sva 
mjesta, koja su u prvim vijekovima kršćanstva 
važnija bila. Njegovo neumorno nastojanje, da 
prikaže u potpunoj slici razvoj najstarijega 
kršćanstva sred poganskoga svijeta, uspjelo mu 
je potpuno. Otkriće katakomba sv. Kalista i 
mnoga druga otkrića učiniše ga već slavnim, 
a njegov opsežni rad na polju kršćanske arhe¬ 
ologije je nepromjenjiva riznica za svakoga 
prijatelja kršćanske starodrevnosti. Ne možemo 
ovdje nabrajati stotine njegovih učenih ras¬ 
prava, neka nam je dozvoljeno spomenuti samo 


najvažnija djela njegova, koja ga učiniše ne¬ 
umrlim i kršćanskoj arheologiji nenaknadiviin, 
a to su „Roma so tt errane a“, ,,Musaici“, 
„zbirka kršćanskih napisa Rima“, koja 
ostade nedovršena i napokon „Bulletino di 
archeologia Cristiana 11 , koji je on oživo¬ 
tvorio i koji se može smatrati njegovim dne¬ 
vnikom, jer je većina članaka potekla iz nje¬ 
govoga plodnoga pera. Uz Theođora Mommsena 
i Vilima Henzena uložio je i De Rossi mnogo 
truda oko izdavanja rimskih napisa u djelu 
„Corpus Inscriptionum latinarum, naročito u 
VI. knjizi. Osim toga opsežnoga rada uredio 
je De Rossi prvi muzej kršćanskih starina 
osnovan po papi Piju IX. u Rimu. Velika je 
zasluga De Rossija, daje upozorio učeni svijet 
i na važnost kršćanskih starina po Dalmaciji i 
Istri, naročito u staroj Saloni i Akvileji. Kada 
se je 1894. držao prvi kongres kršćanskih arhe¬ 
ologa u Spljetu, imao mu je predsijedati De 
Rossi, ali ga u tome zapriječila teška bolest, 
koja ga je doskora i u grob shrvala. Ivan 
Krstitelj De Rossi bio je počasni član jugosla¬ 
venske akademije znanosti i umjetnosti i hrvat¬ 
skog arheološkog društva. Josip Purić. 

— f Henrik pl. Brunn izdahnuo je svoju 
plemenitu dušu 23. srpnja 1894. u Schliersee-n 
u gornjoj Bavarskoj u sedamdeset i prvoj go¬ 
dini života svoga Rodio se Brunn 23. siječnja 
1822. u AVorlitzu kod Dessaua, gdje je u očinskoj 
kući svršio početne nauke. Poslije svršenih 
gimnazijskih nauka u Zerbstu podje 1839. na 
sveučilište u Bonn, gdje je slušao Fr. G. Wel- 
ckera i Fr. Ritschla, kojima je kao mladi dokto¬ 
rand posvetio i svoj prvijenac „Artificum libe- 
rae Graeciae tempora 11 . Iz Bonna uputio se je 
filolog Brunn u Rim, da se posveti arheolo¬ 
giji. U Rimu proboravio je punih deset godina 
(1843.—1853.) radeći neumorno uz tajnike arhe¬ 
ološkog instituta Emila Brauna i Vilima Hen¬ 
zena. U početku bilo mu se boriti za opstanak 
i zasluživati vodeći druge po muzejima i pišući 
izvještaje i članke za novine, dok mu njegovi 
učeni članci u Annalima i Bulletinu, te njegove 
rasprave u sjednicama instituta ne pribaviše i 
povoljniji položaj materijalni i glas mlada ali 
darovita učenjaka i poznavaoca antiknih umjet¬ 
nina. Prije svoga odlazka iz Rima izdade 1863. 
prvi svezak znamenitoga djela ,,G esc li ic li te 
đ e r griechischen Kiinstle r“. Pod 
jesen 1853. godine vrati se u Njemačku, postade 
kustosom na sveučilištu u Bonnu, gdje se je 
habilitisao i ostao do 1850., kada bude poslije 
smrti Braunove pozvan n Rim, da preuzme 

tajničke mjesto u arheološkom institutu. U Rimu 
ostade skoro deset godina, gdje je uz vrloga 
Henzena živo radio oko procvata arheološkog 
instituta; njegova predavanja u zavodu vabila 
su zahvalno slušateljstvo, a osobito filologe, 
arheologe i prijatelje starina. Godine 1859. do¬ 
vrši svoje epohalno djelo ,,Geschichte der 
griechischen Kiinstler“, u kojem je siste- 
matički obradio do najtanjih tančina sva lite¬ 
rarna i monumentalna vrela za povijest grčkih 
umjetnika i tim položio čvrst znanstven temelj 
dalnjem razvoju arheološke znanosti. Po smrti 
Streberovoj bude pozvan u Monakov, gdje za- 
počrne 1865. svoje profesorsko djelovanje i 
stvori arheološku školu, iz koje izadjoše mnogi 
znameniti arheolozi. Uz profesoru obnašao je 
Brunn službu konservatora kr. bavarske nu¬ 
mizmatičke zbirke i zbirke antiknih vaza, a 
1888. postade ravnateljem gliptoteke kralja Lju¬ 
devita I. Njegovim nastojanjem osnovan je 
muzej sadrenih kopija najznamenitijih klasičnih 
spomenika. Puna dva decenija radio je neu¬ 
morno, da dovrši drugo svoje znamenito djelo 
„Griec hi sohe Kunstges chicht e“. Pol sto¬ 
ljeća radio je Brunn u svim granama arheo¬ 
loške znanosti, izuzam arhitekturu kao pravi 
stručnjak, što svjedoče njegove mnoge speci¬ 
jalne radnje, izmedju kojih spominjemo njegove 
„Griechische Gotterideale“. 

God. 1891. dne 20. ožujka proslavljena je 
svečanim načinom pedesetgodišnjica njegovog 
doktorata u Monakovu, gdje su sijedom uče¬ 
njaku priredjene mnoge srdačne ovacije od 
raznih korporacija, učenih društava, njegovih 
prijatelja i učenika. Tri dana prije postavljeno 
je svečanim načinom jubilarovo poprsje u dvo¬ 
rani knjižnice njemačkog arheološkog instituta 
u Rimu. Jos . Purić. 

— f Ivan Overbeck preminuo 8. stu¬ 
denoga 1895. u Leipzigu u sedamdesetoj go¬ 
dini života. Overbeck je svršio sveučilištne 
nauke u Bonnu, gdje je slušao slavljenoga filo¬ 
loga Fr. Ritsehla i F. G. Welckera. God. 1848. 
poluči doktorat, a dvije godine kašnje habili- 
tiše se u Bonnu, gdje ostade samo tri godine, 
jer već 1853. podje u Leipzig, gdje je kao pro¬ 
fesor djelovao do svoje smrti. Još prije po- 
lazka svoga u Leipzig izdade Overbeck 1853. 
,,K unstarcheologischeVorlesungenim 
Anschluss an das akademisehe Kunst- 
museum in Bonn“ i oveće djelo ,,D i e 
Bildwerke zum tliebisclien und t.roi- 
schen Ileldenkrei s“, komu je dodao i 
atlas najvažnijih opisanih spomenika, odnosećili 


se na ciklus tebanskih i trojanskih priča. Već 
iza dvije godine izdade djelo o izkopinama u 
Pompejima, ali je oštra kritika djelo nemilice 
operušala. Buduć da Overbeck sam nije bio u 
Pompejima, nego je napisao svoje djelo na te¬ 
melju drugih djela, bila je ta njegova radnja 
u istinu manjkava. Da ispiavi mane, podje 
višeput sam u Italiju i u Pompeje, te četvrto 
izdanje, što gaje priredio u društvu sa Augustom 
Mau-om ,,P o m p ej i i n s e i n e n G e b ii u d e n, 
Alterthumern und Kunstvverken 
dargestellt. Leipzig 1884“ je savršeno 
reinek-djelo. Znamenito je Overbeckovo djelo 
„Geschichte der griechischen Pla- 
stik“, kojega je četvrto izdanje uvjerilo mnoge 
njegove protivnike, da je za opću povijest 
umjetnosti Overbeck imao više sposobnosti od 
mnogili drugih učenjaka. Predaleko bi nas za¬ 
vele, da potanje ocjenjujemo i nabrajamo mno¬ 
gobrojne radnje Overbeckove, razasute po ra¬ 
znim znanstvenim časopisima, zato spominjemo 
samo još njegovo najvažnije djelo, zasnovano 
na tako širokoj podlozi, da je jedan čovječji 
vijek za tako ogroman posao prekratak, a to je 
njegova „Griechische Kunst,mythologie 
Leipzig 1871—89“, koja će i kao ,,torso“ ostati 
vječan spomenik njegovoga neumornoga djelo¬ 
tvornoga duha. Josip Purić. 

— t Gustav Hirschfeld. Još nije mi¬ 
nula ni godina dana, što je u Monakovu pro¬ 
mijenio svijetom genialni arheolog i vrli radnik 
u povjesti umjetnosti Henrik Brunn, eto opet 
sklopi se grob nad jednim od najumnijih i 
najvrednijih arheologa novijega doba. Gustav 
Hirschfeld, profesor arheologije u sveučilištu 
u Konigsbergu, preminu 20. travnja 1894. u 
Wiesbađenu poslije dugotrajne teške bolesti. 
U najljepšoj muževnoj dobi, gdje mu je pero 
najplodnije bilo, gdje je najljepše razmahao 
krilo, ugrabi ga neumitna ljuta smrt. Jedva 
ćemo se odužiti sjeni vrla pokojnika, ako na 
ovom mjestu prikažemo u krupnim crtama 
život i rad njegov. 

Rodio se Hirschfeld 4. studenoga 1847. u 
Pyritzu u Pomoraniji. Učio je u Tiibiiigenu, 
Leipzigu i Berlinu klasičnu filologiju, ali ga 
već tada osobito zanimala arheologija, koja mu 
bješe mezimica, e ju je upravo svim žarom 
svoje plemenite duše ljubio. Već prvim svojim 
radom „Tituli statuariorum sculptorumque grae- 
corum cum prolegomenis 11 svratio je na se 
pažnju odličnih stručnjaka. Dobivši potporu 
od berlinske akademije znanosti zaputi se arheo¬ 
loških studija radi u Grčku, Italiju i Malu 

Aziju. Znanstvene rezultate naučnog ispitivanja 
na tom svom putu priopćivao je naročito u 
„Archaeologische Zeitung“.Duže vremena bavio 
se u Atenama. Otuda potječe temeljita njegova 
radnja o topografiji stare luke pirejske. U 
društvu s graditeljem Eggertom iztraživaše 
Hirschfeld 1874. južni dio Male Azije, i tom 
prilikom pretražiše osobito staru Pamfiliju, Pi- 
sidiju, Frigiju, Kariju i Paflagoniju. Tome vre¬ 
menu pripada njegova omašna rasprava o fri- 
gijskom gradu Kelenama i radnja, koja je na¬ 
pose izašla „Prilozi za povjest i topografiju 
Male Azije“. Pošto su napokon potrebiti novci 
namaknuti bili, započeše pod njegovim vodje- 
njem u travnju 1874. iskapanja u Olimpiji, ko¬ 
jima upravljahu iz Berlina Curtius i Adler. 
Bješe to mučno poslovanje, ali svijest da bo¬ 
ravi na svetom tlu klasične Grčke i iskrena 
radost, što mu se trud naplaćivaše mnogim i 
lijepim iskopanim predmetima, pomogla mu je 
svladati sve teškoće. Grozničavoj revnosti i 
divnoj ustrajnosti njegovoj nasmija se takodjer 
osobita sreća. Mjeseca svibnja 1877. nadje na¬ 
ime kip Hermesa od Praksitela. Kip je od 
mramora, a prikazuje nam Hermesa, kako se 
prislonio na panj, prebacio preko njega plašt, 
pa se podupro ljevicom, u kojoj drži svoga 
nejakoga bracu Dioniza, da ga sirotu bez majke 
preda u negu nimfama. Poradi savršene tehnike 
i izradbe divila se već starina ovomu remeku 
Praksitelovu. Pausanija, pominjući redom umjet¬ 
nine i zavjetne darove, što su krasili Heraion 
u Olimpiji, pominje medju inladjim umjetni¬ 
nama na pTvom mjestu: „Hermesa iz mramora, 
koji nosi maloga Dioniza, djelo Praksitelovo 11 
(V. 17, 3: 'Eppfjv ktd-ou, Ato'vuaov Se tpepet vrjraov, t 
Se žari fTpaćjirElou;). Kip je ovaj glavno mjerilo 
za prosudjivanje umjetničkoga rada Praksite- 
lova. Učuvan je tako dobro, kao što malo koji 
stari spomenik, a što je glavno, osobito je 
vjerno učuvana prekrasna glava Hermesova, te 
nam je tek sad jasno, zašto su stari slavili 
Praksitela kao kipara, koji umije isklesati maj¬ 
storski glave iz mramora. Tu vijest nalazimo 
i u Cicerona, koji u velike slavi Prasitelia 
capita (Cicero de divin. II. 21. 48). Tu je eto 
umjetninu iznio na svjetlo božje vrli pokojnik, 
da joj se dive sadašnja i buduća pokoljenja. 

Ali nije Hirschfeld bio samo neutrudiv 
istraživač i naučnjak, nego je takodjer bio 
vrijedan i savjestan učitelj. Počevši od g. 1878- 
pa sve do pred smrt predavao je arheologiju u 
sveučilištu u Konigsbergu. I kao sveučilištni 
profesor radio je na književnom polju neodo¬ 


ljivim pregnućem. Osim već spomenutih radova 
ima od njega sva sila izvještaja, obznana i đr. 
U stručnim časopisima eno lijepe radnje „Atena 
i Marsija 11 ; tumači sliku na jednoj atičkoj po¬ 
sudi (vaši), raspravlja ,,o kamenim grobovima 
u Paflagoniji itd., a časopisi „Deutsche Rund- 
schau“ pa „Nord i Sud 11 gotovo su nakrcani 
zanimljivim i izvornim studijama i sastavcima 
njegovim iz područja arheologije. Od g. 1884. 
piše on izvješća u „Geographisches Jahrbuch" 
o geografskom iztraživanju starih kulturnih ze¬ 
malja. Poradi svojih velikih zasluga bio je od 
g. 1885. predsjednikom geografskomu društvu 
u Konigsbergu, I onda, kad ga je teška bolest 
oborila u krevet, izda on „Moltkeove listove 
iz Turske 11 , poprativši i djelo i pisca lijepom 
karakteristikom i dodavši dragocjene svoje bi¬ 
lješke i tumačenje. Dokle je god osjećao u sebi 
iskru života, on ju je trošio na rad i nauku. 

Neka je svijetla i časna uspomena zasluž¬ 
nom naučnjaku i valjanu učitelju! 

Josip Sarkotić. 

Književne viesti. 

— Starohrvatska Prosvjeta Glasilo 
hrvatskoga starinarskoga družtva u Kninu. 
Urednik joj Fran Radić, teoretički učitelj stru¬ 
kovnog tečaja u Korčuli. U Kninu 1895. Dio¬ 
nička tiskara u Zagrebu. — Rado smo pozdra¬ 
vili osnutak hrvatskoga starinarskoga družtva 
i živim zanimanjem pratili i njegov uspješni 
rad oko izkapanja hrvatskih starina, toli važnih 
za poznavanje domaće prosvjete i domaće histo¬ 
rije, pa želimo i u buduće društvu na tom polju 
što bolji uspjeh uvjereni, da će se uz nas tomu 
uspjehu radovati cio hrvatski narod. Kako dje¬ 
lovanje društva podpomažu svojim prinosima 
mnogi rodoljubi, očekivali smo, da će društvena 
uprava ozbiljno nastaviti započeta izkapanja, 
ali mjesto toga iznenadila nas uprava novim (če¬ 
tvrtim) hrvatskim arheološkim časopisom. Neka 
nam se ne zamjeri, ako po svom najboljem 
uvjerenju i u dobroj nakani reknemo posve 
ozbiljno, da nam se čini, da su za naš narod 
četiri arheološka časopisa pravi luksus i da uz 
Viestnik hrvatskoga arheološkoga društva u 
Zagrebu, Bulletino u Spljetu i Glasnik 
bosansko-hercegovačkoga muzeja u Sarajevu 
nije bilo potrebe osnivati novi arheološki ča¬ 
sopis. Mi bi iskreno želili, da se svi strukov- 
njaci arheolozi skupe oko jednoga časopisa, pa 
da ga podignu tako, da bude kadar podnijeti 
najstrožiju domaću i vanjsku stručnu kritiku 

ali kada to sada radi političkih prilika, u ko¬ 
jima se hrvatski narod nalazi, nije moguće, nije 
harem trebalo dalje cijepati i onako već pocje- 
pane sile. Buduć, da ,,Viest.nik“ nije naprosto 
samo organ muzejski, uvjeren sam, da bi ured- 
ničtvo Viestnika rado primilo svaku valjanu 
radnju članova hrvatskoga starinarskoga 
društva, a društvo bi tim pi ištedilo trošak, što 
ga ima oko izdavanja Starohrvatske Prosvjete 
i moglo uspješnije nastaviti započeta izkapanja. 
Kada je pako već Starohrvatska Prosvjeta ugle¬ 
dala svjetlo, mi joj želimo, da si pred narodom 
lice osvjetla. Mi ćemo rad srodnoga nam društva 
i dalje pratiti iskrenom simpatijom, ne osvrćući 
se na zađirkivanje njeke gospode oko Staro¬ 
hrvatske Prosvjete. Prof. Jos. Purić. 

— Spomen knjiga otvora prvoga 
muzeja hrvatskih spomenika. U Za¬ 
grebu 1894. Obširno izvješće o radu knin¬ 
skoga društva do šeste mu glavne skupštine i 
o istoj skupštini, s kojom je bilo spojeno otvo¬ 
renje lokalnoga muzeja, u kojemu je uz spo¬ 
menike iz dobe hrvatske narodne dinastije i 
nješto predhistorijskih i rimskih iz bližnje oko¬ 
lice. Knjizi je priloženo 5 tabla, od kojih prve 
dvie prikazuju tloris bazilike na Stupovima u 
Biskupiji i ruševine bazilike sv. Bartola na 
Kapitulu kod Knina. 

— Ephemeris Bihačensis. — Ephe- 
meris Salonitana. — Ephemeris Spala- 
tensis. — Liep književni dar članovima prvoga 
kongresa kršćanskih arheologa u Spljetu, sa 
mnogim tablama, na kojima su — većinom 
uspjele — slike spomenika, o kojima se govori 
i njekih, kojima u tekstu nema opisa, članci 
su poradi internacijonalnoga karaktera sastanka 
napisani izmjenice hrvatski, njemački, fran- 
cezki i talijanski. Ephemeris Salonitana međju 
ostalim govori i o njekim solinskim spomeni¬ 
cima narodnoga muzeja u Zagrebu, koji su 
naslikani na tablama III. i V. Zanimivo je tu 
i izvješće A. Hytreka o starokršćanskom gro¬ 
bištu sv. Synerota u Mitrovici (p. 5—10] sa 15 
slika i dvie table. Na prvoj je tabli tloris coe- 
meterija sv. Synerota, koji je Hytrek 1882/3. 
dielomice odkopao, a na drugoj nacrt onda još 
postojalili ostanaka na t. z. rimskomu groblju, 
kraj ceste u Rumu, za koje domaći ljudi misle, 
da su bili crkve sv. Dimitrije, po kojemu je 
Mitrovica prozvana. Danas ovim ruševinama 
nema više traga. Jedino se još vide rupe, u 
kojima su se nalazili temelji, što no ih tali¬ 
janski l-ađnici uz dozvolu oblasti dinamitom 
razvališe, da materijal upotriebe za gradnju 


rečene ceste. (Izporedi izvještaj povjerenika 
Ignjata Junga). Što nisu ovi barbari učinili, 
učiniše mitrovački seljaci, koji veoma sgodnim 
željeznim šibkama (sondama) vješto umiju na¬ 
pipati svaki komad olovnih sarkofaga, kamena 
i ciglje, ma bio i 5 6 metara duboko pod 

zemljom. Zimi, kada nema drugoga posla, na- 
sondirani se objekti izkopaše, olovni se sarko¬ 
fazi stopiše i po kilogramu prodadoše ribarima 
ili Židovima; ciglja i lošiji kamen upotriebi se 
u fundamentima kuća, a ljepši kamen dobro 
plaćaju domaći krstaši (kamenorezci), koji su u 
svojemu poslu već mnogo spomenika uništili. 
Za Mitrovicu karakteristične ali istinite su 
Hytrekove rieči: ,,Ovdje se razmećahu pljeneć 
„divlji čopori Bajanovi, za prekotisućne burne 
„dobe palila je bezobzirno svakojaka osvaja- 
„lačka ruka, te Sirmium propade u gomilu ru¬ 
ševina i pepela, pretvoren u ogromni kameno¬ 
lom, štono ga do naših dana skoro posvema 
„izcrpilo 11 . Kako je u Mitrovici, tako je u 
ostalom i na drugim mjestima po Sriemu, o 
čemu se je pisac ovih redaka lično osvjedočio. 
Pokusi na više mjesta dokazali su, koliko je 
već prostačka ruka devastirala i da će se riedko 
gdje u Sriemu naći mjesto, gdje bi se izplatilo 
sistematično kopanje. 

— Vodja po Spljetu i Solinu. Sa 
25 tablica. Zadar 1894. Veoma liepo opre¬ 
mljena knjiga na način Baedekerovih vodja, 
koja daje više već što naslov obećaje. Pisci 
Dr. Luka Jelić, ravnatelj Eran Bulić i profesor 
S. Rutar posvetiše ju prvomu kongresu kršćan¬ 
skih arheologa. 

članovi kongresa dobiše osim toga još na 
dar sljedeće knjige: 

Brevis historia primi congressus 
archaeo 1 ogorum Christianorum Spa- 
lati-Salonis habendi. Spalati 1894. 

A1 primo congresso di archeologia 
cristiana in Spalato doveroso e cordi- 
ale saluto dal capitolo della catte- 
drale. Spalato 1894. 

Raccolta di documenti relativi 
ai monumenti artistici di Spalato 
e Salona, per Dr.Luča Jelić. Pase. I. 
Spalato 1894. Sadržaje 36 spisa iz god. 
1416—1792., koji govore o starinama Spljeta i 
Solina i njihovom udesu. 

L’ evangeliario spalatense dell’ ar- 
ehivio capitolare di Spalato. Del ca- 
nonico G-iov. Devich. Sa tablom. Preštam- 
pano iz Bulletina 1893/94. Opisuje važni taj 
rukopis VII. ili VIII. stoljeća i priobćuje vari- 

jante njegova teksta naprama regensburškomu 
izdanju Vulgate od g. 1883. 

Dalmatiens Ktistenstadte. Von Prof. 
Dr. W- A. Neumann. Veoma zanimivo preda¬ 
vanje, držano u bečkomu znanstvenomu klubu, 
u kojemu se pisac mnogo bavi sa spomenicima 
dalmatinskih gradova. 

— A u c t a r i u m in s c rip t io n um quae 
a mense Junio a. 1892 ad mensemJu- 
n i u m a. 1894 in MuseumArchaeologi- 
cum Salonitanum Spalati illatae 
sunt. Descripsit Prof. Fr. Bulić, di- 
rector eiusdem Mu se i. Spalati 1894. 8° 
Nastavlja se u progamima spljetske gimnazije 
od g. 1885/6.—1888/9, te 1891/2 započeti katalog 
napisa solinskoga muzeja u Spljetu, koji su već 
u „Bullettinu" publikovani. U ovom se svezku 
nalaze br. 1772—2032. Po znanstvenim zahtje¬ 
vima sastavljeni inđices olahkoćuju porabu djela. 

— Series nobilium quorum litterae 
armales in generalibus congregationibus regno- 
rum Croatiae, Slavoniae et Dalmatiae publi- 
catae et acceptate sunt A. 1557—1848. Collegit 
et edidit Dr. Joannes Bojničić-Kninski. 
regn. Croatiae, Slavoniae et Dalmatiae archi- 
varius. Zagrabiae 1896. Ex taburna libraria 
Leop. Hartman (Kugli et Deutsch). Pod ovim 
naslovom izišla je zanimiva knjižica u šest- 
naestini, obsežući predgovor I—XVI, popis 
plemića 1—44 i rodoslovja I—XXXII. — U pred¬ 
govoru iztakao je pisac zanimiva razjašnjenja 
o hrvatskom plemstvu, a napose o hrvatskom 
indigenatu, koji je skroz različan od ugarskoga. 
Plemićem hrvatskim smatran je samo onaj, ko¬ 
jega je sabor hrvatski priznao. Taj je predgovor 
pisan hrvatskim i njemačkim jezikom. — U 
samom popisu plemića, koji je ali'abetski udešen, 
sadržano je oko 700 plemića, kojih su plemićki 
listovi na saboru hrvatskom proglašeni, u ko_ 
liko je to zabilježeno u 12 svezaka saborskih 
zapisnika. U opazkama dodao je pisac viesti o 
datumu plemićkih listova pojedinih porodica. 

Napokon u dodatku „Additamentum. Ge- 
nealogiae nobilium l'amiliaruin insertae proto- 
collis congregationum regn. Croatiae, Slav. et 
Dalmatiae 11 priobćene su genealogije pojedinih 
plemićkih porodica, u koliko su ove zabilje¬ 
žene u sabor, zapisnicima. Ovih imade 64 
na broju. 

Kako g pisac sam veli, taje knjižica neke 
ruke dodatak k knjizi, što je izdao magjarski 
đržav. arkiv u Birđimpešti pod naslovom: ,,A 
kiralyi konyvek 1527.—1866. osszeallitattak 
Dr. lllesy .T. es Pet.tko B. Bpest 1895. 


Knjižici je ciena 60 novč., a može se naj¬ 
toplije preporučiti, jer sadržaje važne podatke 
o našem hrvatskom plemstvu. 

E. Laszowski. 

— ,,S z e n t Simon ezustkoporsoja 
Zaraban 11 (Srebreni lijes sv. Šimuna u Zadru) 
naslov je djelu, što ga je po nalogu arheološkog 
povjerenstva madžarske akademije napisao do¬ 
cent berlinskog sveučilišta dr. Alired Gotthold 
Meyer a izdala ga madžarska akademija zna¬ 
nosti u Budimpešti 1894. — Medju najljepše i 
najvažnije spomenike u Dalmaciji spada po¬ 
zlaćeni srebreni lijes sv. Simuna u Zadru, što 
ga je naručila ugarska kraljica Jelisava, kći 
bosanskoga bana Stjepana Kotromanića, u mi¬ 
lanskoga zlatara Francesca, koji ga je 1380. 
godine dovršio, kako se vidi iz nadpisa na 
samom lijesu. — Već u XVII. vijeku opisuje 
ovaj rijedkž spomenik sredovječne umjetnosti 
L. Fondra u svom dj elu ,,I s t o r i a d e 11 a i n- 
signe reliquia di San Simeone Pro¬ 
feta che si venera in Zara“, koje je 
ugledalo svjetlo u Zadru tek 1855., a pisalo se 
je i kasnije mnogo o njemu, te su i izašle neke 
ilustracije. Od novijih djela navlastito spomena 
je vrijedno Eitelbergerovo. (D i e mittel- 
alterlichen Kunstdenkmaler Da 1- 
matiens. W i e n 1884) i Engleza Jacksona 
(Dalmatiathe Quarnero andlstria 
with Cettigne in Monte negro and 
the island of Građo. Oxford 1887). U I. 
sv. Jacksonovog djela je na kratko opisan 
lijes (str. 314 — 320.), priopćen je nadpis (str. 
318.) i vrlo dobra slika, koja prikazuje pročelje 
(prednju fasadu) lijesa. Slike ovoga srebrenoga 
lijesa u djelu „Austro-Ugarska monar- 
kija“ i u ilustrovanom životopisu Ljudevita 
Velikoga od A. Pora (Budimpešta 1892.) nisu 
osobito uspjele. — Najopširnije i najtemeljitije 
piše o lijesu sv. Simuna dr. Meyer u gore spo¬ 
menutom djelu, koje obsiže 64 strane u velikom 
formatu sa 29 slika u tekstu i sa 14 tabala. 
Studija dr. A. G. Meyera ob ovom krasnom 
spomeniku osnovana je na proučavanju vijeme 
galvanoplast.ičke kopije i samoga originala. U 
uvodu spominje dr. Meyer izcrpivo literaturu 
o srebrenoj arci Sv. Simuna, zatim dijeli svoju 
učenu raspravu u pet poglavlja, u kojim nam 
opisuje lijes sa historijskoga i umjetničkoga 
gledišta. U historijskom dijelu priča vjero¬ 
dostojne predaje o samim relikvijama sv. »Ši¬ 
muna i historiju pozlaćenog srebrenog lijesa, 
đočim u umjetničkom dijelu redom tumači 
lijepe relijefe, a to tumačenje popunjuju krasne 

slike u tekstu samom i na tablama. Koliko sama 
radnja služi na čast učenomu piscu, toliko lijepo 
i elegantno izdanje služi na čast madžarskoj 
akademiji znanosti. — Usudili bismo se pri¬ 
govoriti jedino to, da bi djelo imalo veću vri¬ 
jednost za učeni svijet, da je izašlo i u nje¬ 
mačkom prijevodu, što će valjda skoro i biti. 

Jos. Purič. 

— Die neolithischeStation von 
But mir bei Sarajevo in Bosnien. 
Herausgegeben vom bosniscb-hercegoviniscben 
Landesmuseum. Ausgrabungen im Jahre 1893. 
Bericht von W. Radimsky, Vorvvort von M- 
Hoemes. Mit einem Beitrage von C. Schroter, 
1 Plane, 20 Tafeln und 85 Abbildungen im 
Text.e. Wien 1895. Upravo presjajna publika¬ 
cija o iztraživanjima na važnoj neolitičkoj šta- 
ciji kod Butmira, koja je veoma srodna sa ne- 
pretraženim i stoga širemu obćinstvu nepo¬ 
znatim štacijama u Sarvašu kod Osieka i 
Vukovaru. Bojama izvedene ilustracije na ta¬ 
blama od umjetničke su ruke, a znanstveni 
tekst pisan i za lajika labko razumljivim stilom. 
Ciena od 25 for. za ovako je sjajnu publika¬ 
ciju jeftina. 

— V. Dobruski: Materijali po arhe- 
ologijata na Blgarija, Sofija 1894. Sa 18 
tabla. Preštampano iz Sbornika za narodni umo- 
tvorenija XI. Pisac opisuje mnogobrojne za 
bugarske krajeve karakteristične relijefe sa t. 
zv. tračkim konjanikom, njeke sa Artemidom 
na konju (Bendis), iz Mithrovoga i Heraklovoga 
kulta, te napokon priobćuje njekoliko nepubli- 
kovanih grčkih napisa. Na tablama ima 44 
cinkografija opisanih spomenika. 

— Folkloristički zbornik jugosla¬ 
venske akademije. Primismo i priobćujemo 
sljedeći poziv, koji tim toplije preporučamo, što 
smo i sami odlučili u našemu časopisu donašati 
folklorističke članke i bilješke: Poziv. Općeno 
je poznato, kako u narodu našemu uslijed kul¬ 
turnih prilika i neprilika sve više propada pravi 
narodni život, narodni običaji i vjerovanja. Za 
to jugoslavenska akademija znanosti i umjet¬ 
nosti drži, da to sve treba za vremena sakupiti 
i na svijet izdati, dok još nije sasvim propalo. 
Poradi toga odlučila je ona izdavati folklo¬ 
ristički zbornik, u kojem će se štampati 
opisi života, običaja i vjerovanja naroda hrvat¬ 
skoga i srpskoga, i poziva ovim sve prijatelje 
narodne folklore, da joj šalju gradju za pome- 
nuti zbornik. Jugoslavenska će akademija pri¬ 
mati sa zahvalom svaki prilog, a što bude 
vrijedno za štampu, štampat će u rečenom svom 


zborniku i svaki će štampani prilog primjereno 
honorirati. 

Uza svaki prilog, što ga tko jugoslavenskoj 
akademiji za njezin folkloristički zbornik po¬ 
šalje, treba da pisac točno naznači, u kojem je 
kraju ili selu čuo ili vidio ono, što priopćuje 
Isto tako treba spomenuti, da li je ono, što se 
navodi, jednako rašireno po svem onom kraju 
ih selu ili možda već propada, te se nalazi 
samo u gdjekojoj porodici ili kući, ili to drže 
samo još starci ili bake. 

Da bi priložnici znali, kakovu upravo gradju 
misli jugoslavenska akademija donositi u po- 
menutom svojem zborniku, za to se ovdje na¬ 
vode natpisi za sve folklorističke priloge. 

I. Narodni život u tješnjem smislu. 

Hrana, kuća, nošnja, igre, plesovi, radnje 
(kojih u drugim krajevima nema ili su druk¬ 
čije). Forme općenja (medju mladjima i stari¬ 
jima, medju muškinjem i ženskinjem, medju 
domaćima i gostima ili strancima). 

II. Narodni običaji i vjerovanja. 

1. Porod, vjenčanje, smrt. (Ne treba ogra¬ 
ničiti se samo na to, da se reče, što narod čini 
u ta tri najznatnija odsjeka ljudskoga života, 
već treba opisati i priprave za njih, n. pr. što 
čine i čega se čuvaju žene, dok su trudne, kako 
se prosi i vjeri djevojka itd.). 

2. Različni godovi preko godine (n. pr. Božić, 
Uskrs, Bogojavljenje, Djurdjev dan i dr.). Treba 
navesti, što se čini na same te dane i prije 
njih i ne samo što ljudi čine, već i čega se 
čuvaju). 

3. Narodne priče o Bogu i o svecima (kao 
o sv. Iliji, Nikoli, Bogorodici i dr.), o duši, o 
drugom svijetu itd. 

4. Narodni kalendar (t. j. koje kućne i 
poljske poslove misli narod da treba raditi u 
ovo ili ono doba godine, o ovom ili onom pra¬ 
zniku, uz ovu ili onu mjesečevu mijenu itd). 

o. Gatanja o vremenu i u opće o buduć¬ 
nosti (po kojim znacima pogadja narod, kakvo 
će biti vrijeme, kakva li ljetina, n. pr. po tom, 
kako ptice lete ili pjevaju, po tom, je li n. pr. 
na veliki petak lijepo vrijeme ili je kiša; što 
se drži, ako čovjek polazi na put, pa sretne 
najprije svećenika? itd.). 

6. Pričanja o prirodnim pojavima : o grm¬ 
ljavini, o vjetrovima, o pomrčini sunca i mje¬ 
seca, o potresu, o suncu i mjesecu, o danici i 
o drugim zvijezdama, o mliječnom putu (ku- 
movskoj slami). Imena pojedinih zvijezda kao: 

„vlašići", „volujara", ,,štapci“, plug i volovi 1 ' i 
priđe o njima, ako ih ima. 

7. Pričanja o životinjama i biljkama (ko¬ 
jima se tumači njihovo postanje, život i 
svojstva). 

8. Priče o postanju i prošlosti sela, varoši) 
gradina, brda, jezera, ponora itd. 

9 Narodna medicina (kojim lijekovima liječi 
narod različne bolesti ili samo baje). 

10. Vjerovanja i pričanja o bićima, kojih 
nema (n. pr. o kugi, o vilama, vukodlacima, 
vješticama, vjeđogonjama itd.). 

11. Narodno tumačenje sna. 

12. Gatanja i bajanja u različnim prigo¬ 
dama života (n. pr. kad tko što izgubi, kad se 
zaljubi itd.). 

III. Dijalektologija. 

Opisi naših narječja u gramatičkom i le¬ 
ksičkom pogledu. Nitko neka ne zaboravi uza 
svoj dijalektologički prilog točno navesti geo- 
grafičke granice narječja, što ga prikazuje. Jugo¬ 
slavenska će akademije osim opisa pravih na¬ 
rodnih narječja primati vrlo rado i opise do¬ 
govornih i umjetnih govora, kamo pripada n. 
pr. kozarski, poslovički, osaćanski i gegavački 
jezik (koje spominje Vuk u svojem rječniku i 
đr. Maretić u „Radu" jugosl. akad. knj. 108. 
str. 185—186.). 

U Zagrebu, mjeseca svibnja 1895. 

Jugoslavenska akademija znanosti 
i umjetnosti. 

—Literarno-historijskizbornik 
jugoslavenske akademije. Primismo 
i priobćujemo sljedeći poziv: 

Od prvih dana svojega života držala je 
jugoslavenska akademija jednom od prijekih 
svojih dužnosti, da prione sabirali književne 
spomenike južnih Slavena i objelodanjivati ih 
u svojim izdanjima. To je ponukalo akademiju^ 
da je počela štampati kritična izdanja „Starih 
pisaca hrvatskih", od kojih je do sada izišlo 
dvadeset knjiga, zato je pokrenula „Starine", u 
koje slaže već godinama ponajpače gradju za 
sredovječnu r-ukopisnu književnost, a pored toga 
izdala je i nekoliko posebnih djela s istom 
svrhom. No akademija imade sama već podosta 
gradje i za novovječnu književnost, a uza to 
joj sve češće dolaze takovi prilozi s raznili 
strana, pa je zato akademija odlučila opet ko- 
raknuti naprijed i osnovati nov zbornik, u ko¬ 
jemu će objelodanjivati priloge za povjest knji¬ 
ževnosti hrvatske u novom vijeku. 

Četiri su stoljeća već prošla, što se štam¬ 
paju hrvatske knjigo, pa se je tako naslagalo 


mnogo gradje, koju treba da objelodanimo, ako 
želimo, da što prije dočekamo kritičnu povjest 
svoje knjige. Odmah u početku novoga vijeka 
nahodiino u povjesti svoje književne prosvjete 
duboke tragove talijanske kulture i susrećemo 
se s humanizmom, te je posve prirodno, što 
književnost naših strana progovara trima jezi¬ 
cima: hrvatskim, talijanskim i latinskim, da¬ 
pače ima dosta književnika, koji pišu u sva 
tri jezika, a mnogo ih radi u dva. Povjest naše 
književnosti ostala bi nepotpuna, kad se hi¬ 
storik ne bi osvrtao takodjer na talijanska i 
latinska djela naših književnika, te je poradi 
toga akademija odlučila u svojem novom, lite- 
rarno-historijskom zborniku priobćivati uporedo 
gradju za našu književnost svih triju jezika. 
Bit će prilike, da se u ovome zborniku pri¬ 
kuplja gradja za povjest književnosti počevši 
od konca XV. stoljeća sve do godine 1860., a 
akademija će se najpače brinuti oko toga, da 
sabere što obilniju gradju za historiju ilirizma, 
koji je udario osnovu modernoj knjizi hrvatskoj. 

Ovdje će se štampati manji izvorni sastavci 
starijih pisaća, koji se ne mogu objelodaniti u 
posebnoj knjizi, nadalje važnija književnička 
korespondencija i napokon razni prilozi, koji su 
podobni objasniti koju stranicu književne hi¬ 
storije naše. Ovakova će gradja bez sumnje 
doći u dobar čas svakomu, koga zanima prošlost 
naše književne prosvjete. 

Mnogo se ove gradje nahodi u javnim arhi¬ 
vima i knjižnicama, koja je akademiji dohodna, 
ali je za cijelo imade veoma mnogo i u pri¬ 
vatnim rukama, — s toga akademija učtivo 
moli sve rodoljube, da joj priloge iz svojih 
knjižnica za ovaj zbornik ili sami točno pre- 
pišu ili pošalju, pa će ih akademija pregledati 
i prirediti za štampu. Akademija će rukopise 
što prije sa zahvalnošću povratiti njihovim 
vlastnicima, a voljna je i namiriti sve troškove, 
koji nastanu. Prva knjiga ovoga zbornika izići 
će već do godine. 

Kako je ovaj pothvat namijenjen ne samo 
koristi nauke, nego i slavi naroda hrvatskoga, 
akademija se živo nada, da će se njezinu po¬ 
zivu rado odazvati svi rodoljubi, koji bi joj 
ma kako mogli u tom poslu biti na ruku. 

U Zagrebu 30 aprila 1895. 

Jugoslavenska akademija znanosti 
i umjetnosti. 

— Zapisnik glavne skupštine hrvat¬ 
skoga arheologičkoga društva, obdrža- 
vane 25. ožujka 1895. Gospodin Ivan Tkalčić 
pozvao je u glavnu skupštinu kao bivši pod- 

predsjednik više odličnih što starih što novih 
članova, te je kao predsjedatelj otvorio skup¬ 
štinu sliedećim kratkim govorom: Veleslavna 
gospodo! Prije svega srdačno Vam se zahva¬ 
ljujem, da ste izvolili potruditi se u ovu glavnu 
skupštinu arheološkoga društva, a tigi Vas ide 
veća hvala, jer će se u ovoj skupštini Vašim 
mudrim savjetom ovomu arheološkomu-društvu, 
koje nije podpune dvije godine od sebe dalo 
nikakova znaka života, kako se nadam, uda¬ 
hnuti nov život, a tim i djelovanje istoga 
društva nastaviti i što jače podkriepiti. Uzrok, 
zašto je ovo društvo dvije godine kao spavalo, 
jest taj, što je polovinom godine 1892. bivši 
njegov predsjednik i urednik Viestnika hrv. 
arh. društva g. prof. Sime Ljuhić kao ravnatelj 
našega narodnoga arheološkoga muzeja umi¬ 
rovljen, te otišao za vaviek iz Zagreba, a tim 
je društvo izgubilo svoga četmaestgodišnjega 
urednika, koji je medjutim još pol godine sto¬ 
jeći izvan Zagreba ipak uredjivao društveni 
časopis tako, da je za godinu 1892. pođpuno 
dotiskan izašao. Ostavši ja iza njega podpred- 
sjednikom ovoga društva, sazvao sam mjeseca 
februara 1893. glavnu skupštinu, da se posa- 
vjetujemo i odlučimo glede daljnjega izdavanja 
društvenoga glasila, ali jer se u toj skupštini 
uvjerismo, da ne možemo naći vrstna urednika 
društvenomu Viestniku i da nam ni kamati od 
glavnice sami niti sa prinosom predplatnika 
ne dotiču za izdavanje Viestnika, uvidismo, da 
društvo nije kadro izdavati časopis, ako li ne 
odkine što od glavnice, što po pravilima nehi 
smjelo biti, toga radi odlučismo obustaviti za 
tada izdavanje Viestnika, dok mu se ne nadje 
vrstan urednik, a ujedno bje zaključeno, da se 
zamoli visoka kr. hrv. slav. dalm. zemaljska 
vlada, da društvenom časopisu, koji je ujedno 
i glasilo narodnoga našega muzeja, priteče u 
pomoć novčanom podporom. Prema tomu za¬ 
ključku zamolio sam našu visoku kr. zemaljsku 
vladu za podporu, ali tečajem cijele g. 1893. 
na moju molbu nije stigao nikakav odgovor. 
Prema pravilom našega društva sazvao Sam 
prošle godine 1894. mjeseca februara opet glavnu 
skupštinu, u kojoj bude zaključeno, da se sa 
izdavanjem društvenoga glasila počeka dotle, 
dok se nakupi nešto članarine, a ujedno da se 
ponovno zamoli naša visoka kr. zemaljska vlada 
za novčanu potporu. Ne dugo poslije obdrža- 
vanja pomenute glavne skupštine, stigao je na 
prvu moju molbu odgovor od visoke kr. ze¬ 
maljske vlade, kojim se poziva ovo arheološko 
društvo, da u riješenju molbe za potporu ima 


zemaljskoj vladi podastrijeti sve dosadanje 
svoje publikacije. Poslije nekolikomjesečnog 
očekivanja stiglo je visoko riješenje od 11. 
veljače 1895. br. 3207 (1894.), kojim se za ovu 
godinu doznačuje našemu arheološkomu društvu 
podpora od 600 for. 

U visokom dopisu, kojim je kr. zemaljska 
vlada omogućila izdavanje arheološkoga Viest¬ 
nika, veli se, da se rečena podpora daje društvu 
s obzirom na to, da će urednikom hiti kustos 
našega arheološkoga muzeja g. dr. Josip Brun- 
šmid. Ja scienim, da se tomu radostnim čuv¬ 
stvom ne samo odazvati moramo, već i jedno¬ 
dušno da prihvatimo, jer se izdavanje Viestnika 
bez čuvara našega muzeja, čovjeka u arkeolo- 
giji naučna, teško i pomisliti može, arheološki 
bo Viestnik u pomladjenom svom izdanju treba 
da se pokaže i kod kuće i pred inostranim na- 
obraženim svijetom, da je dostojno glasilo o 
prošlosti ne samo naroda hrvatskoga već i 
onoga velikoga naroda, koji je prije dolazka 
Hrvatai njihova zaposjednuća današnje hrvatske 
domovine, ostavio u istoj raznih spomenika 
nekadanje svoje snage i svoga umjeća. 

Poslije ovoga predloži predsjedatelj, da se 
uređničtvo Viestnika povjeri gosp. dr. Josipu 
Brunšmidu i da se članci u Viestniku štam¬ 
pani nagradjuju sa 80 for. po arku, što je 
skupština jednoglasno primila. Na poziv pred- 
sjedateljev izvijestio je skupštinu o društvenoj 
imovini dr. Josip Brunšmid. Imetak hrv arheol. 
društva sastoji se iz gotovine, uložene kod za¬ 
grebačkih kreditnih zavoda, zalihe knjiga, koje 
je izdalo što bivše društvo za poviest i starine 
jugoslavenske, što samo hrv. arheološko društvo 
i od knjižnice, u kojoj su publikacije, što jih 
je društvo dobilo u zamjenu za Viestnik. Glav- 
nični imetak društveni se sastoji iz tri dijela 

I. dio: Društvena glavnica uložena je na. 
7 knjižica, koje su koncem godine 1894. repre- 
zentovale vrijednost od for. 3827'24 uračunav 
tu i kamate za sve tri godine 1892.—1894. u 
iznosu od for. 401'07. 

II. dio: „Zaklada za izdavanje spomenika 
godine 1848.-49.“ uložena na uložnicu I. hrv 
štedione broj 48.119 ima glavnice for. 125'50 i 
kamata for. 14'86, ukupno for. 14036. 

III. dio: Zaklada spomenika na grobničkom 
polju, koje se kamati upotrebljuju u društvene 
svrhe, ima zajedno sa kamatima (for. 179'41) u 
dvie knjižice for. 1797.29. 

Sbroje li se sve tri stavke to vidimo, da 
društvo razpolaže glavnicom od 5169 for. 55 nč. 
i kamatima od 595 for. 34 nove., ukupno sa 

5704 for. 89 nč. i podporom visoke kr. zemalj. 
vlade od 000 for. 

Zaliha društvenih knjiga je upravo ogromna 
i leži bez ikakve koristi, s toga predlaže iz¬ 
vjestitelj dr. Brunšmiđ, da se cijena knjigama 
snizi, da jlh se što više u narodu razpača. 
Skupština primi na znanje izvještaj i usvaja 
predlog dr. Brunšmida, te pripušta novomu 
odboru, da udari knjigama cijenu. 

Na predlog predsjedatelja bude zaključeno, 
da se svima do sada izašlim Viestnicima izradi 
sistematički indeks, a taj posao da se povjeri 
prof. J. Puriću. 

G. I. Kostrenčić predloži, da se Viestnik u 
buduće uz arheologiju obazire i na historiju i 
f'olkloristiku, te da se više približi programu 
bivšeg društva za povjestnicu i starine jugo¬ 
slavenske. Predlog je jednoglasno prihvaćen 
s dodatkom, da se pripušta odboru, da u tom 
pogledu opredijeli granice Viestniku. 

Predsjedatelj javlja glavnoj skupštini poziv 
preuzvišenoga g. bana Dragutina grofa Khuen- 
Hedervarya, da arheološko društvo sudjeluje 


na milenijskoj izložbi u Budimpešti 1896. i da 
označi svoga izaslanika, te predlaže, da se tom 
pozivu društvo odazove i da ga u izložbenom 
odboru zastupa dr. J. Brunšmiđ. Predlog je 
jednoglasno primljen 

Dr. J. Brunšmiđ predlaže, da se knjižnica 
hrv. arh. društva pripoji muzejskoj knjižnici 
uz uvjet, da se članovima društva osjegura po- 
raba društvenih knjiga Predlog je u načelu 
primljen, ali se definitivna provedba odgadja 
do nove glavne skupštine. 

Na predlog predsjedatelja bude jednoglasno 
izabran predsjednikom društva za upravnu go¬ 
dinu 1895. presvijetli gosp. dr. Izidor Kršnjavi. 
Na dalje bude aklamacijom izabran g I. Tkalčić 
podpređsjednikom, a u odbor gg. dr. I. pl. Boj- 
ničić, dr. J. Brunšmiđ, Emilijan pl. Laszowski, 
dr. Fr. Maiksner, Ferdo Miler, dr. A. Musić i 
J. Purić, a za pregledanje računa gg. Gjuro 
Crnadak i Gjuro Deželić. Zahvaliv se skupšti- 
narima na trudu, zaključi predsjedatelj sjednicu 
Perovodio: J. Purić. 

